cyanic-selkie/wikianc huggingface dataset:
ദ ഡബിൾ ഹെലിക്സ്
പുറം കണ്ണികൾ
വർഗ്ഗം:ആത്മകഥകൾ വർഗ്ഗം:ശാസ്ത്രപുസ്തകങ്ങൾ വർഗ്ഗം:ജീവശാസ്ത്ര പുസ്തകങ്ങൾ
എലൈൻ ഷോവാൾട്ടർ
അമേരിക്കൻ തത്ത്വചിന്തകയും ഫെമിനിസ്റ്റ് സാഹിത്യ വിമർശനത്തിന്റെ ഉപജ്ഞാതാവും എഴുത്തുകാരിയുമാണ് എലൈൻ ഷോവാൾട്ടർ. ഫെമിനിസ്റ്റ് വിമർശന ശൈലിയിലെ ഗൈനോക്രിട്ടിസിസ്സം എന്ന അളവുകോൽ കൊണ്ട് വന്നത് ഇവരാണ്.
വർഗ്ഗം:1941-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂത അമേരിക്കൻ എഴുത്തുകാർ
വീഡിയോ സ്‌പെക്ട്രൽ കമ്പാരറ്റർ
കൈയക്ഷരപരിശോധനയ്ക്കായി ഉപയോഗിക്കുന്ന ഉപകരണമാണ് വീഡിയോ സ്‌പെക്ട്രൽ കമ്പാരറ്റർ. കൈയെഴുത്ത്, അക്ഷരങ്ങളുടെ ചരിവ്, വലിപ്പം, എഴുത്തിന്റെ ഒഴുക്ക്, വേഗത, വാക്കുകളുടെയും അക്ഷരങ്ങളുടെയും അകലം, കൂട്ടിച്ചേർക്കൽ, എഴുതാനുപയോഗിച്ച സമ്മർദ്ദം, മഷിയുടെ സ്വഭാവം തുടങ്ങിയ നിരവധി ഘടകങ്ങൾ അതീവസൂക്ഷ്‌മമായി പരിശോധിക്കാൻ ഈ ഉപകരണത്തിനു കഴിയും. അമേരിക്കൻ നിർമ്മിതമാണ്, ഒരുകോടിയിലേറെ രൂപ വിലവരുന്ന ഈ ഉപകരണം.
പ്രവർത്തനം
കമ്പ്യൂട്ടർ, ക്യാമറകൾ, കളർ ചാർജ് ഡിവൈസുകൾ, ഊർജ്ജസ്രോതസ്സുകൾ എന്നിവയടങ്ങിയതാണ് ഈ ഉപകരണം. വിസിബിൾ, ഇൻഫ്രാറെഡ്, ലൂമിനസെൻസ്, അൾട്രാവയലറ്റ്, കോക്‌സിക്കൽ, ട്രാൻസ്‌മിറ്റഡ് തുടങ്ങിയ വിവിധ തരംഗദൈർഘ്യമുള്ള പ്രകാശകിരണങ്ങൾ ഉപയോഗിച്ചാണ് രേഖകളുടെ പരിശോധന നടത്തുന്നത്.
അവലംബം
വർഗ്ഗം:ഉപകരണങ്ങൾ
ബെൻജി എഫ്. ബ്രൂക്സ്
അമേരിക്കയിലെ ഹൂസ്റ്റണിലെ നിരവധി ആശുപത്രികളുമായി അഫിലിയേറ്റ് ചെയ്തിരുന്ന ഒരുപീഡിയാട്രിക് സർജനായിരുന്നു ബെൻജി ഫ്രാൻസിസ് ബ്രൂക്ക്സ് (ആഗസ്റ്റ് 10, 1918 - ഏപ്രിൽ 2, 1998). ഇംഗ്ലീഷ്:Benjy Frances Brooks. ഹാർവാർഡ് മെഡിക്കൽ സ്കൂളിലെ സർജറി വിഭാഗത്തിലെ ആദ്യ വനിതയും ടെക്സസ് സംസ്ഥാനത്ത് പീഡിയാട്രിക് സർജനായ ആദ്യ വനിതയുമാണ് അവർ. ഹൂസ്റ്റണിലെ യൂണിവേഴ്സിറ്റി ഓഫ് ടെക്സസ് ഹെൽത്ത് സയൻസ് സെന്ററിൽ പീഡിയാട്രിക് സർജറി വിഭാഗം സ്ഥാപിച്ചു. ഒരു പീഡിയാട്രിക് സർജനായി ജോലി ചെയ്യുന്നതിനൊപ്പം ബെൻജി തന്റെ ജീവിതത്തിൽ സജീവമായി ഗവേഷണം നടത്തി.
1983-ൽ ബെൻജിയ്ക്ക് ഹൊറേഷ്യോ അൾജർ അവാർഡ് ലഭിച്ചു. 1985-ൽ ടെക്സസ് വിമൻസ് ഹാൾ ഓഫ് ഫെയിമിൽ അവളെ ഉൾപ്പെടുത്തി. അവളുടെ പാരമ്പര്യം തുടരുന്നതിനായി അവളുടെ ഒരു രോഗിയുടെ മാതാപിതാക്കൾ അവളുടെ ബഹുമാനാർത്ഥം കുട്ടികൾക്കായി ബെൻജി ബ്രൂക്ക്സ് ഫൗണ്ടേഷൻ സ്ഥാപിച്ചു. ബെൻജിയുടെ പേരിലുള്ള നിയമനിർമ്മാണം 2018 ൽ ടെക്സാസിൽ പാസാക്കി.
ജീവിതരേഖ
ടെക്സാസിലെ ലൂയിസ്‌വില്ലെയിലാണ് ബെൻജി ജനിച്ചത്. അവൾ സ്കൂൾ തുടങ്ങുന്നതിന് മുമ്പ് വായിക്കാൻ പഠിച്ചു, കുട്ടിക്കാലത്ത്, അവളുടെ സഹോദരിയുടെ പാവകളിൽ "ശസ്ത്രക്രിയ" ചെയ്തിരുന്നു. ബെൻജിയ്ക്ക് ബുദ്ധിമാന്ദ്യമുണ്ടെന്ന് അഞ്ചാം ക്ലാസ് ടീച്ചർ അമ്മയോട് പറഞ്ഞതായി ബെൻജി ഓർക്കുന്നു. "എല്ലാവരേയും പോലെ ഒരു ചെറിയ സോസേജായിപുറത്തുവരാൻ ഞാൻ സോസേജ് മില്ലിന് ശരിക്കും അനുയോജ്യനായിരുന്നില്ല. നിർഭാഗ്യവശാൽ, നമ്മുടെ വിദ്യാഭ്യാസ സമ്പ്രദായം കുട്ടികളോട് ചെയ്യുന്നത് അതാണ്. ചില സമയങ്ങളിൽ, അത് അവരുടെ സർഗ്ഗാത്മകതയും അവർ വ്യത്യസ്തരാണെന്ന വസ്തുതയും ഇല്ലാതാക്കുന്നു, ബെൻജി വിശദീകരിച്ചു.
റഫറൻസുകൾ
വർഗ്ഗം:അമേരിക്കൻ ഭിഷഗ്വരർ വർഗ്ഗം:ഓഗസ്റ്റ് 10-ന് ജനിച്ചവർ വർഗ്ഗം:1918-ൽ ജനിച്ചവർ വർഗ്ഗം:ഏപ്രിൽ 2-ന് മരിച്ചവർ വർഗ്ഗം:1998-ൽ മരിച്ചവർ
എറോൻ
ആദിമഗോത്രങ്ങളുടെ തനതായ കൃഷി സമ്പ്രദായമായ പുനം കൃഷിയ്ക്കുപയോഗിച്ചിരുന്ന ഒരു നെൽവിത്താണ് എറോൻ. 170 മുതൽ 175 ദിവസം വരെയാണ് ഈയിനം നെല്ലിന്റെ മൂപ്പ്. അഞ്ചടിയോളം ഉയരത്തിൽ വളരും. മണികൾക്ക് കറുപ്പുനിറമാണ്. 30-38 മേനിവിളവ് സാധാരണയായി ലഭിക്കും. കതിരിൽ മണികളുടെ എണ്ണം സാധാരണയിൽ കവിഞ്ഞുണ്ടാകും. മണികളുടെ ഇരുഭാഗത്തുമായി ചിറകുകൾ പോലുള്ള പ്രത്യേക വളർച്ചയുണ്ടാവും.
പേരിനുപിന്നിൽ
ഈ പേരുവന്നതിനുപിന്നിൽ ഒരു കഥ പ്രചാരത്തിലുണ്ട്. ഒരേ അതിരിൽ തൊട്ടടുത്ത് താമസിക്കുന്ന കൃഷിക്കാരായ രണ്ട് അയൽക്കാരിൽ ഒരാൾ, മറ്റൊരാളോട് കൃഷിയ്ക്ക് ഒരു പൊതി വിത്ത് കുറവ് വന്നതിനാൽ, വിത്ത് കടം ചോദിച്ചു. അസൂയാലുവായ ഒരു കൃഷിക്കാരൻ വിത്ത് മുളയ്ക്കാതിരിക്കാൻ പുഴുങ്ങിയിട്ടാണ് കൊടുത്തത്. രണ്ടുപേരും വിത്ത് വിതച്ചപ്പോൾ അത്ഭുതമെന്നൊണം, ചതി നടത്തിയ പുഴുങ്ങാത്ത നല്ല വിത്ത് വിതച്ച കൃഷിക്കാരന്റെ വിത്ത് മുളച്ചില്ല. പുഴുങ്ങിയ വിത്ത് വിതച്ച കൃഷിക്കാരന്റെ നെല്ല് മുളയ്ക്കുകയും ചെയ്തു. അത് മാത്രമല്ല കതിരു വിരിഞ്ഞപ്പോൾ നെന്മണികൾക്കെല്ലാം ഈരണ്ടു ചിറക് (എറക്) ഉണ്ടായിരുന്നു. എറകുപോലെ പ്രത്യേകവളർച്ചയുള്ള ഈ നെൽവിത്തിനെ എറോൻ എന്ന് വിളിക്കുന്നു.
അവലംബം
വർഗ്ഗം:പരമ്പരാഗത നെല്ലിനങ്ങൾ
ഫ്രീഡം പാർക്ക്, ബെംഗളൂരു
വലത്ത്‌|ലഘുചിത്രം|300x300ബിന്ദു| ഫ്രീഡം പാർക്കിലേക്കുള്ള പ്രവേശനം ഇന്ത്യയിൽ കർണാടകയിലെ ബെംഗളൂരു നഗരത്തിൽ സ്ഥാപിതമായിരിക്കുന്ന സെൻട്രൽ ബിസിനസ് ഡിസ്ട്രിക്റ്റിലെ ഒരാകർഷണകേന്ദ്രമാണ് ഫ്രീഡം പാർക്ക്. 21 ഏക്കറോളം വിസ്തൃതിയുള്ള മുൻ സെൻട്രൽ ജയിലിലാണ് ഫ്രീഡം പാർക്ക് സ്ഥിതിചെയ്യുന്നത്. വിവിധ പൊതുയോഗങ്ങൾ, പ്രതിഷേധങ്ങൾ, റാലികൾ എന്നിവയ്ക്കുള്ള വേദിയായി പ്രവർത്തിക്കുക എന്ന ലക്ഷ്യത്തോടെ ഇത് നവീകരിക്കുകയും 2008 നവംബറിൽ പൊതുജനങ്ങൾക്കായി തുറന്നുനൽകുകയും ചെയ്തു. ഇതിൽ, ഒരു ആംഫിതിയേറ്ററും ഉണ്ട്. ഈ പാർക്കിൽ വിവിധ ഭാഗങ്ങളുണ്ട്. സാധാരണ തടവുകാരെ സൂക്ഷിക്കാൻ ഉപയോഗിച്ചിരുന്ന ബാരക്കുകളും വിഐപി സെല്ലുകളും തടവുകാരുടെ പ്രവർത്തനങ്ങൾ നിരീക്ഷിക്കാൻ ഉപയോഗിച്ചിരുന്ന ഗോപുരവുമുണ്ട്. ജയിൽ മ്യൂസിയം, ശിൽപ കോർട്ട്, പീപ്പിൾ കോർട്ട്യാഡ്, വാട്ടർ ഫൗണ്ടൻ, ബുക്ക് മ്യൂസിയം തുടങ്ങി കുട്ടികൾക്ക് കളിക്കാനുള്ള വിശാലമായ സ്ഥലവും ഇവിടെയുണ്ട്.
1975 ൽ ഇന്ത്യയിൽ അടിയന്തരാവസ്ഥ പ്രഖ്യാപിച്ചപ്പോൾ അടൽ ബിഹാരി വാജ്‌പേയി, എൽ കെ അദ്വാനി എന്നിവരുൾപ്പെടെ നിരവധി പ്രതിപക്ഷ നേതാക്കളെ തടവിലാക്കിയ ജയിലായിരുന്നു ഇത്.
ലോക്പാൽ ബിൽ നടപ്പാക്കുന്നതിന് സർക്കാർ നടപടികൾക്കായി അന്ന ഹസാരെ നടത്തിയ അനിശ്ചിതകാല നിരാഹാരത്തിന് പിന്തുണച്ച് ഇവിടെയും പ്രവർത്തനങ്ങൾ നടന്നിരുന്നു.
ഇബ്നു മാലിക്
മാലിക് എന്നവരുടെ മകൻ അബ്ദുള്ള എന്നവരുടെ മകൻ മുഹമ്മദ്‌ എന്നവർ ഇബ്നു മാലിക് എന്ന പേരിലാണ് അറിയപ്പെടുന്നത്. സ്പെയിനിലെ അന്തലുസിലാണ് ജനനം.
ഹിജ്റ എഴാം നൂറ്റാണ്ടിലെ വലിയ ഭാഷാ-വ്യാകരണ പണ്ഡിതനായിരുന്നു അദ്ദേഹം.അന്തലുസിലാണ് ജനനം എങ്കിലും പിന്നീട് ദമസ്‌കസിലേക്ക് പാലായനം ചെയ്തിട്ടുണ്ട്.ഒരുപാട് കൃതികൾ രചിച്ചിട്ടുണ്ടെങ്കിലും അറബി വ്യാകരണത്തിലെ അൽഫിയ എന്ന കൃതിയാണ് മാസ്റ്റർപീസ്.
ശിഷ്യന്മാർ
അറബി വയ്യാകരണൻമാരുടെ ഇടയിൽ അനല്പമായ സ്ഥാനമുണ്ട് ഇബ്നു മാലികിന്.അദ്ദേഹത്തിന്റെ കാലത്തെ വ്യാകരണ ശാസ്ത്രത്തിലെ അവസാന വാക്കായിരുന്നു ഇബ്നു മാലിക്.പ്രമുഖരായ നിരവധി പണ്ഡിതർ അദ്ദേഹത്തിന്റെ  ശിഷ്യന്മാരാണ്.ഇമാം നവവി (റ) മുഹമ്മദ്‌ ബദുരുദ്ധീൻ, ബദറുദ്ദീൻ  ഇബ്നു ജമ'അ, അബുൽ ഹസൻ യുവയ്നീനി, ഇബ്നു നുഹാസ് തുടങ്ങിയവർ അവരിൽ ചിലരാണ്.
കൃതികൾ
വ്യാകരണത്തിന് പുറമേ നിരവധി ഗ്രന്ഥങ്ങൾ ഇബ്ൻ മാലികിന് ഉണ്ട്. അൽ കാഫിയ, തസ്ഹീലുൽ ഫവാഇദ്, ശവാഹിദു തൌളീഹ്(ഹദീസ്) ചിലത് മാത്രം.
അൽഫിയ
ഇബ്നു മാലികിന്റെ ഏറ്റവും പ്രശസ്തമായ രചനയാണ് അൽഫിയ. അറബി വ്യാകരണ നിയമങ്ങളെ ലളിതമായ ശൈലിയിൽ അവതരിപ്പിക്കുന്ന അറബി കാവ്യമാണ് അൽഫിയ. ആയിരം വരികളാണ് ഇതിലുള്ളത്.
വർഗ്ഗം:1206-ൽ ജനിച്ചവർ വർഗ്ഗം:1274-ൽ മരിച്ചവർ
ത്രെഡ്സ് (ആപ്പ്)
ഫേസ്‍ബുക്കിന്റെ മാതൃ കമ്പനിയായ മെറ്റാ പ്ലാറ്റ്‌ഫോമിന്റെ ഉടമസ്ഥതയിലുള്ള ഒരു ഓൺലൈൻ സോഷ്യൽ മീഡിയയും സോഷ്യൽ നെറ്റ്‌വർക്കിംഗ് സേവനവുമാണ് ത്രെഡ്‌സ്. ഇൻസ്റ്റാഗ്രാമിനോട് ചേർന്ന് പ്രവർത്തിക്കാൻ ഉദ്ദേശിച്ചുള്ളതാണ് ആപ്പ്: അംഗത്വം എടുക്കുന്നതിന് ഉപയോക്താക്കൾക്ക് ഒരു ഇൻസ്റ്റാഗ്രാം അക്കൗണ്ട് ഉണ്ടായിരിക്കുകയും അതേ ഹാൻഡിൽ ഉപയോഗിക്കുകയും വേണം. ട്വിറ്റർ - ന്റെ നേരിട്ടുള്ള എതിരാളിയായി വ്യാപകമായി വീക്ഷിക്കപ്പെടുന്ന ത്രെഡ് ഉപയോക്താക്കൾക്ക് വാചകങ്ങളും ചിത്രങ്ങളും പോസ്റ്റുചെയ്യാനും മറ്റുള്ളവരുടെ പോസ്റ്റുകൾക്ക് മറുപടി നൽകാനും അല്ലെങ്കിൽ പോസ്റ്റുകൾ ഇഷ്ടപ്പെടാനും അവസരം നൽകുന്നു.
ഭാര്യ വീട്ടിൽ പരമസുഖം
രാജൻ സീതാര സംവിധാനം ചെയ്ത 1999 ലെ ഇന്ത്യൻ മലയാള ചിത്രമാണ് ഭാര്യ വീട്ടിൽ പരമസുഖം. ജഗതി ശ്രീകുമാർ, രാജൻ പി. ദേവ്, ചിത്ര, ദേവി ചന്ദന എന്നിവരാണ് പ്രധാന വേഷങ്ങളിൽ.
ശബ്‌ദട്രാക്ക്
സംഗീതം ജോൺ ആന്റണി, വരികൾ രചിച്ചത് രഞ്ജിത് മട്ടാഞ്ചേരി.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ
ക്രിസ്റ്റീന ആപ്പിൾഗേറ്റ്
ക്രിസ്റ്റീന ആപ്പിൾഗേറ്റ് (ജനനം: 1971 നവംബർ 25) ഒരു അമേരിക്കൻ നടിയും നർത്തകിയുമാണ്. ഒരു കൗമാരക്കാരിയെന്ന നിലയിൽ 1982 മുതൽ 1997 വരെ സംപ്രേഷണം ചെയ്യപ്പെട്ട ഫോക്സ് ബ്രോഡ്കാസ്റ്റിംഗ് കമ്പനിയുടെ 'മാരീഡ്... വിത്ത് ചിൽഡ്രൺ' എന്ന ഹാസ്യപരമ്പരയിൽ കെല്ലി ബണ്ടി എന്ന കഥാപാത്രത്തെ അവതരിപ്പിച്ചുകൊണ്ടാണ് അവർ രംഗപ്രവേശനം ചെയ്യുന്നത്. മുതിർന്നതിനുശേഷം ടെലിവിഷൻ, സിനിമാ രംഗങ്ങളിൽ തൻറേതായ സ്ഥാനം നേടിയെടുത്ത ആപ്പിൾഗേറ്റ്, ഒരു എമ്മി അവാർഡ് നേടുകയും ടോണി, ഗോൾഡൻ ഗ്ലോബ് പുരസ്കാരങ്ങൾക്ക് നാമനിർദ്ദേശം ചെയ്യപ്പെടുകയും ചെയ്തിരുന്നു.
'ഡോണ്ട് ടെൽ മം ദി ബേബിസിറ്റേഴ്സ് ഡെഡ്' (1991), 'ദ ബിഗ് ഹിറ്റ്' (1998), 'ദി സ്വീറ്റസ്റ്റ് തിംഗ്' (2002), 'ഗ്രാൻഡ് തെഫ്റ്റ് പേർസൺസ്' (2003), 'ആങ്കർമാൻ: ദ ലെജന്റ് ഓഫ് റോൺ ബർഗണ്ടി' അതിൻറെ തുടർച്ചയായ 'ആങ്കർമാൻ 2: ദ ലെജന്റ് കണ്ടിന്യൂസ്' (2013) 'ഹാൾ പാസ്' (2011), 'വെക്കേഷൻ' (2015) 'ബാഡ് മോംസ്' (2016) തുടങ്ങിയ നിരവധി ചിത്രങ്ങളിൽ ആപ്പിൾഗേറ്റ് പ്രധാന വേഷങ്ങൾ ചെയ്തിട്ടുണ്ട്. 2005 ലെ നവീകരിച്ച മ്യൂസിക്കൽ (പാട്ടുകളും സംഭാഷണങ്ങളും അഭിനയവും നൃത്തവും സമന്വയിപ്പിക്കുന്ന ഒരു തിയറ്ററിലെ പ്രകടനം) ആയ 'സ്വീറ്റ് ചാരിറ്റി' പോലെയുള്ള ബ്രോഡ്വേ തീയേറ്റർ പ്രൊഡക്ഷൻസിൻറെ നിരവധി സംരംഭങ്ങളുമായി സഹകരിച്ചിരുന്നു. ടെലിവിഷൻ പരമ്പരകളായ 'ജെസ്സി' (1998-2000), 'സാമന്ത ഹു?' (2007-2009) 'അപ്പ് ഓൾ നൈറ്റ്' (2011-2012) തുടങ്ങിയ ടെലിവിഷൻ പരമ്പരകളിൽ ആപ്പിൾഗേറ്റ് പ്രധാന വേഷങ്ങൾ ചെയ്തിരുന്നു.
ജീവിതരേഖ
കാലിഫോർണിയയിലെ ഹോളിവുഡിലാണ് ആപ്പിൾ ഗേറ്റ് ജനിച്ചത്. പിതാവായ റോബർട്ട് വില്യം "ബോബ്" ആപ്പിൾഗേറ്റ്, ഒരു റെക്കോർഡ് നിർമ്മാതാവും റെക്കോഡ് കമ്പനിയുടെ എക്സിക്യൂട്ടീവുമായിരുന്നു. മാതാവ് നാൻസി ലീ പ്രിഡ്ഡി ഒരു ഗായികയും അഭിനേത്രിയുമായിരുന്നു. അവരുടെ ജനനത്തിനു ശേഷം മാതാപിതാക്കൾ വേർപിരിഞ്ഞു. പിതാവിൻറെ പുനർവിവാഹത്തിൽ അവർക്ക് അലിസ, കൈൽ എന്നിങ്ങനെ രണ്ട് അർദ്ധ സഹോദരങ്ങളുമുണ്ട്. ഡെയ്സ് ഓഫ് ഔർ ലൈവ്സ് എന്ന സോപ്പ് ഓപ്പറയിൽ മാതാവിനോടൊപ്പം ടെലിവിഷനിൽ ആദ്യ അരങ്ങേറ്റം നടത്തിയതിനുശേഷം, പ്ലേടെക്സ് എന്ന മുലക്കുപ്പികളടുടെ പരസ്യത്തിലൂടെ വാണിജ്യരംഗത്തും അരങ്ങേറിയിരുന്നു. തൻറെ ഏഴാമത്തെ വയസിൽ ജോസ് ഓഫാ സാത്താന് (കിംഗ് കോബ്ര) എന്ന ചിത്രത്തിലൂടെ 1979 ൽ അവർ സിനിമാരംഗത്തേയ്ക്കും പ്രവേശിച്ചു. തുടർന്ന് 1981 ൽ ബീറ്റിൽമാനിയയിൽ അഭിനയിച്ചു.
അവലംബം
വർഗ്ഗം:1971-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
അടൂർ ലോകസഭാമണ്ഡലം
2008-ലെ മണ്ഡലം പുനഃക്രമീകരണത്തിൽ റദ്ദായ മണ്ഡലമാണ് അടൂർ ലോകസഭാമണ്ഡലം. പട്ടികജാതി സംവരണ മണ്ഡലമാണിത്.
അവലംബം
വർഗ്ഗം:കേരളത്തിലെ ലോകസഭാമണ്ഡലങ്ങൾ
ബൾക്ക് ഡീൽ
ഓഹരിക്കമ്പോളത്തിൽ സാധാരണ ഉപയോഗിയ്ക്കുന്ന ഒരു സംജ്ഞയാണ് ബൾക്ക് ഡീൽ. കമ്പോളത്തിന്റെ ഗതി അനുസരിച്ച് രാവിലെ പ്രവർത്തനസമയത്തിന്റെ തുടക്കം മുതൽ വ്യാപാരം അവസാനിപ്പിയ്ക്കുന്നതുവരെയുള്ള സമയത്ത് ഒരു കമ്പനിയുടെ മൊത്തം ഓഹരികളുടെ 0.5 ശതമാനത്തിൽ അധികം ഒരൊറ്റ കരാർ കൊണ്ടു മാത്രം നടക്കുന്ന ഇടപാടിനെയാണ്  ബൾക്ക് ഡീൽ എന്നുപറയുന്നത്. ഇതിൽ ഇടപെടുന്ന ദല്ലാൾ സ്ഥാപനം വിനിമയം സംബന്ധിച്ച വിവരം പ്രത്യേക സോഫ്റ്റ് വയർ (Data Upload Software) മുഖേന എക്സേഞ്ചിനെ അറിയിയ്ക്കേണ്ടതുണ്ട്. പൊതുജനങ്ങൾക്കും ഈ വിവരം ലഭ്യമാണ്.
ഇതും കാണുക
വർഗ്ഗം:ഓഹരിവിപണി
അഭിധാനപ്പഠീപിക
പാലിഭാഷയിൽ എഴുതപ്പെട്ട ഒരു പ്രാചീന നിഘണ്ടുവാണ് അഭിധാനപ്പഠീപിക.സിലോൺ കേന്ദ്രീകരിച്ച് മതപ്രചാരണത്തിൽ മുഴുകിരുന്ന ഭിക്ഷുവായ മൊഗല്ലനയാണ് ഇതിന്റെ സംശോധന പൂർത്തിയാക്കിയിട്ടുള്ളതെന്നു കരുതുന്നു.മഹാജേതവാന വിഹാരത്തിലെ രാജവായിരുന്ന പരാക്രമബാഹുവിന്റെ കാലത്താണ് ഇതു രചിയ്ക്കപ്പെട്ടത്.(1153-1186)
സ്വാധീനം
അമരസിംഹന്റെ അമരകോശത്തെ അധികരിച്ചാണ് ഈ നിഘണ്ടു പൂർത്തീകരിച്ചിട്ടുള്ളത്.
അവലംബം
വർഗ്ഗം:നിഘണ്ടു
ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ കൂമ്പൻപാറ
ഇടുക്കി ജില്ലയിൽ ദേവികുളം താലൂക്കിൽ അടിമാലിക്കടുത്തുള്ള കൂമ്പൻപാറയിൽ സ്ഥിതിചെയ്യുന്ന സ്ക്കൂളാണ് ഫാത്തിമ മാതാ ഗേൾസ് ഹയർ സെക്കണ്ടറി സ്കൂൾ. അടിമാലിയിൽ നിന്ന് 3 കിലോമീറ്റർ അകലെ കൂമ്പൻപാറയിലാണ് ഈ സ്ക്കൂൾ സ്ഥിതിചെയ്യുന്നത്. 1961 ലാണ് ഈ സ്ക്കൂൾ പ്രവർത്തനമാരംഭിച്ചത്. നേഴ്സറി മുതൽ +2 വരെയുള്ള തരത്തിലെ വിദ്യാർത്ഥികൾ ഇവിടെ പഠിക്കുന്നു. സി. എം. സി കാർമൽഗിരി കോർപ്പറേറ്റ് എഡ്യൂക്കേഷണൽ ഏജൻസി ഓഫ് കാർമൽഗിരി പ്രൊവിൻസ് ഇടുക്കിയുടെ കീഴിലാണ് സ്ക്കൂൾ പ്രവർത്തിക്കുന്നത്. ഇടുക്കി ജില്ലയിൽ ദേവികുളം താലൂക്കിൽ അടിമാലിക്കടുത്തുള്ള കൂമ്പൻപാറയിൽ സ്ഥിതിചെയ്യുന്ന സ്ക്കൂളാണ് ഫാത്തിമ മാതാ ഗേൾസ് ഹയർ സെക്കന്ററി സ്കൂൾ. 1961 ലാണ് ഈ സ്ക്കൂൾ പ്രവർത്തനമാരംഭിച്ചത്. നേഴ്സറി മുതൽ +2 വരെയുള്ള തരത്തിലെ വിദ്യാർത്ഥികൾ ഇവിടെ പഠിക്കുന്നു.
അവലംബം
വർഗ്ഗം:പുതുമുഖലേഖനം വർഗ്ഗം:കേരളത്തിലെ വിദ്യാലയങ്ങളുടെ പട്ടിക വർഗ്ഗം:ഇടുക്കി ജില്ലയിലെ വിദ്യാലയങ്ങൾ
മണ്ണ് മലിനീകരണം
മണ്ണ് മലിനീകരണം അല്ലെങ്കിൽ ഭൂമി മലിനീകരണം സംഭവിക്കുന്നത് സെനോബയോട്ടിക് (മനുഷ്യനിർമ്മിത) രാസവസ്തുക്കളുടെ സാന്നിധ്യം അല്ലെങ്കിൽ പ്രകൃതിദത്തമായ മണ്ണിന്റെ പരിതസ്ഥിതിയിലെ മറ്റ് വ്യതിയാനങ്ങൾ മൂലമാണ്. വ്യാവസായിക പ്രവർത്തനങ്ങൾ, കാർഷിക രാസവസ്തുക്കൾ അല്ലെങ്കിൽ മാലിന്യങ്ങൾ തെറ്റായി നീക്കം ചെയ്യൽ എന്നിവ മൂലമാണ് ഇത് സാധാരണയായി സംഭവിക്കുന്നത്. പെട്രോളിയം ഹൈഡ്രോകാർബണുകൾ, പോളി ന്യൂക്ലിയർ ആരോമാറ്റിക് ഹൈഡ്രോകാർബണുകൾ (നാഫ്തലീൻ, ബെൻസോ(എ) പൈറീൻ എന്നിവ പോലുള്ളവ), ലായകങ്ങൾ, കീടനാശിനികൾ, ലെഡ്, മറ്റ് ഘനലോഹങ്ങൾ എന്നിവയാണ് ഉൾപ്പെടുന്ന ഏറ്റവും സാധാരണമായ രാസവസ്തുക്കൾ. വ്യാവസായികവൽക്കരണത്തിന്റെ അളവും രാസവസ്തുക്കളുടെ തീവ്രതയുമായി മലിനീകരണം ബന്ധപ്പെട്ടിരിക്കുന്നു. മണ്ണിന്റെ മലിനീകരണത്തെക്കുറിച്ചുള്ള ആശങ്ക പ്രധാനമായും ആരോഗ്യപരമായ അപകടങ്ങളിൽ നിന്നാണ്. മലിനമായ മണ്ണുമായുള്ള നേരിട്ടുള്ള സമ്പർക്കം, മലിന വസ്തുക്കളിൽ നിന്നുള്ള നീരാവി, അല്ലെങ്കിൽ മണ്ണിനുള്ളിലും താഴെയുമുള്ള ജലവിതരണത്തിന്റെ ദ്വിതീയ മലിനീകരണം എന്നിവയിൽ നിന്നാണ്. മലിനമായ മണ്ണിന്റെ സ്ഥലങ്ങളുടെ മാപ്പിംഗും തത്ഫലമായുണ്ടാകുന്ന ശുചീകരണവും സമയമെടുക്കുന്നതും ചെലവേറിയതുമായ ജോലികളാണ്. കൂടാതെ ജിയോളജി, ഹൈഡ്രോളജി, കെമിസ്ട്രി, കമ്പ്യൂട്ടർ മോഡലിംഗ്, പരിസ്ഥിതി മലിനീകരണത്തിൽ ജിഐഎസ് എന്നിവയിൽ വൈദഗ്ദ്ധ്യം ആവശ്യമാണ്.
വടക്കേ അമേരിക്കയിലും പടിഞ്ഞാറൻ യൂറോപ്പിലും മലിനമായ ഭൂമിയുടെ വ്യാപ്തി നന്നായി അറിയാം. ഈ പ്രദേശങ്ങളിലെ പല രാജ്യങ്ങൾക്കും ഈ പാരിസ്ഥിതിക പ്രശ്നം തിരിച്ചറിയാനും കൈകാര്യം ചെയ്യാനും നിയമപരമായ ചട്ടക്കൂടുണ്ട്. വികസ്വര രാജ്യങ്ങളിൽ ചിലത് കാര്യമായ വ്യാവസായികവൽക്കരണത്തിന് വിധേയമായിട്ടും കർശനമായി നിയന്ത്രിക്കപ്പെടുന്നില്ല.
ഹർനാസ് സന്ധു
ഇന്ത്യക്കാരിയായ മോഡലും, മിസ് യൂണിവേഴ്സ് 2021 സൗന്ദര്യമത്സരത്തിൽ കിരീടം നേടിയ വ്യക്തിയുമാണ് ഹർനാസ് സന്ധു ( ജനനം: 3 മാർച്ച് 2000). മിസ് യൂണിവേഴ്‌സ് (വിശ്വസുന്ദരി പട്ടം) നേടുന്ന ഇന്ത്യയിൽ നിന്നുള്ള മൂന്നാമത്തെ വനിതയാണ് ഇവർ. മുൻപ് സന്ധു മിസ്സ് ദിവ യൂണിവേഴ്‌സ് 2021 കിരീടം നേടിയിരുന്നു. കൂടാതെ 2019-ലെ  ഫെമിന മിസ് ഇന്ത്യ പഞ്ചാബ് ആയി കിരീടം നേടിയ സന്ധു, ഫെമിന മിസ് ഇന്ത്യ 2019-ൽ സെമിഫൈനലിസ്റ്റായും ഇടം നേടി
ആദ്യകാല ജീവിതവും വിദ്യാഭ്യാസവും
ചണ്ഡീഗഢിൽ ഒരു സിഖ് കുടുംബത്തിലാണ് സന്ധു ജനിച്ചതും വളർന്നതും. ചണ്ഡീഗഡിലെ ശിവാലിക് പബ്ലിക് സ്‌കൂളിലും പെൺകുട്ടികൾക്കായുള്ള ബിരുദാനന്തര സർക്കാർ കോളേജിലും പഠിച്ചു. മിസ് യൂണിവേഴ്‌സ് ആകുന്നതിന് മുമ്പ് സന്ധു പബ്ലിക് അഡ്മിനിസ്‌ട്രേഷനിൽ ബിരുദാനന്തര ബിരുദം നേടിയിരുന്നു.
സൗന്ദര്യമത്സരങ്ങളിൽ
തന്റെ ടീനേജ് കാലത്തു തന്നെ സൗന്ദര്യ മത്സരങ്ങളിൽ പങ്കെടുത്തു തുടങ്ങിയ സന്ധു 2017-ൽ  മിസ്സ് ചണ്ഡിഗഡ്, 2018-ൽ  മിസ് മാക്സ് എമർജിങ് സ്റ്റാർ ഇന്ത്യ 2018 എന്നീ പട്ടങ്ങൾ നേടി ഫെമിന മിസ് ഇന്ത്യ പഞ്ചാബ് 2019 കിരീടം നേടിയ ശേഷം, സന്ധു ഫെമിന മിസ് ഇന്ത്യയിൽ മത്സരിച്ചു, അവിടെ അവൾ ആത്യന്തികമായി ടോപ്പ് 12 ൽ ഇടം നേടി.
മിസ് ദിവ 2021
2021 ഓഗസ്റ്റ് 16-ന്, മിസ് ദിവ 2021- ലെ മികച്ച 50 സെമിഫൈനലിസ്റ്റുകളിൽ ഒരാളായി സന്ധുവിനെ ഷോർട്ട്‌ലിസ്റ്റ് ചെയ്തു. പിന്നീട് ഓഗസ്റ്റ് 23-ന്, ടെലിവിഷൻ മിസ് ദിവ മത്സരത്തിൽ പങ്കെടുക്കുന്ന ടോപ്പ് 20 ഫൈനലിസ്റ്റുകളിൽ ഒരാളായി അവർ സ്ഥിരീകരിക്കപ്പെട്ടു. സെപ്തംബർ 22-ന് നടന്ന പ്രാഥമിക മത്സരത്തിൽ, മിസ് ബ്യൂട്ടിഫുൾ സ്കിൻ അവാർഡ് നേടിയ സന്ധു, മിസ് ബീച്ച് ബോഡി, മിസ് ബ്യൂട്ടിഫുൾ സ്മൈൽ, മിസ് ഫോട്ടോജെനിക്, മിസ് ടാലന്റഡ് എന്നിവയുടെ ഫൈനലിസ്റ്റായി.
ഗ്രാൻഡ് ഫിനാലെയ്ക്കിടെ മിസ് ദിവ 2021 മത്സരത്തിന്റെ ഓപ്പണിംഗ് സ്റ്റേറ്റ്‌മെന്റ് റൗണ്ടിൽ, മികച്ച 10 സെമിഫൈനലിസ്റ്റുകളിൽ ഒരാളായി സന്ധു പറഞ്ഞു: "പീഡനവും ബോഡി ഷെയ്മിങ്ങും നേരിട്ട ദുർബലമായ മാനസികാരോഗ്യമുള്ള പെൺകുട്ടി മുതൽ ഒരു ഫീനിക്സ് പക്ഷിയെപ്പോലെ ഉയർന്നുവന്ന ഒരു സ്ത്രീ വരെ, ഒരു കാലത്ത് സ്വന്തം അസ്തിത്വത്തെ സംശയിച്ച ഒരു വ്യക്തിയിൽ നിന്ന് യുവാക്കളെ പ്രചോദിപ്പിക്കാൻ ആഗ്രഹിക്കുന്ന ഒരു സ്ത്രീ വരെ, ഒരു ലക്ഷ്യത്തോടെ ജീവിതം നയിക്കാനും ശ്രദ്ധേയമായ ഒരു പൈതൃകം അവശേഷിപ്പിക്കാനും തയ്യാറുള്ള ധീരയും ചടുലതയും അനുകമ്പയും ഉള്ള ഒരു സ്ത്രീയായി ഞാൻ പ്രപഞ്ചത്തിന് മുന്നിൽ അഭിമാനത്തോടെ നിൽക്കുന്നു."
മത്സരത്തിന്റെ തുടർന്നുള്ള റൗണ്ടിലേക്ക് അവൾ തിരഞ്ഞെടുക്കപ്പെട്ടു. അവസാന ചോദ്യോത്തര റൗണ്ടിൽ, മികച്ച 5 മത്സരാർത്ഥികൾക്ക് സംസാരിക്കാൻ വ്യത്യസ്ത വിഷയങ്ങൾ നൽകി, സംസാരിക്കുന്നതിനുള്ള വിഷയം മത്സരാർത്ഥികൾ തന്നെ നറുക്കെടുപ്പിലൂടെ തിരഞ്ഞെടുത്തു. സന്ധു "ആഗോള താപനവും കാലാവസ്ഥാ വ്യതിയാനവും" തിരഞ്ഞെടുത്തു, അതിലവർ ഇങ്ങനെ  അഭിപ്രായപ്പെട്ടു: ""ഒരു ദിവസം, ജീവിതം നിങ്ങളുടെ കൺമുന്നിൽ മിന്നിമറയും, അത് കാണേണ്ടതാണെന്ന് ഉറപ്പാക്കുക. എന്നിരുന്നാലും, നിങ്ങൾ കാണാൻ ആഗ്രഹിക്കുന്ന ജീവിതം ഇതല്ല, ഇവിടെ കാലാവസ്ഥ മാറുകയും പരിസ്ഥിതി മരിക്കുകയും ചെയ്യുന്നു. മനുഷ്യരായ നമ്മൾ പരിസ്ഥിതിയോട് ചെയ്ത പരാജയങ്ങളിൽ ഒന്നാണിത്. നമ്മുടെ നിരുത്തരവാദപരമായ പെരുമാറ്റം തിരുത്താൻ ഇനിയും സമയമുണ്ടെന്ന് ഞാൻ വിശ്വസിക്കുന്നു. ഭൂമിയാണ് നമുക്ക് പൊതുവായുള്ളത്, വ്യക്തികൾ എന്ന നിലയിൽ നമ്മുടെ ചെറിയ പ്രവൃത്തികൾ കോടിക്കണക്കിന് ഗുണിക്കുമ്പോൾ ലോകത്തെ മുഴുവൻ രൂപാന്തരപ്പെടുത്തും. ഇപ്പോൾ ആരംഭിക്കുക, ഇന്ന് രാത്രി മുതൽ, ഉപയോഗത്തിലില്ലാത്തപ്പോൾ ആ അധിക ലൈറ്റുകൾ ഓഫ് ചെയ്യുക. നന്ദി."
ഇവന്റിന്റെ അവസാനം, ഔട്ട്‌ഗോയിംഗ് ടൈറ്റിൽ ഹോൾഡർ അഡ്‌ലൈൻ കാസ്റ്റലിനോയാണ് സന്ധുവിനെ വിജയിയായി കിരീടമണിയിച്ചത്.
മിസ്സ് യൂണിവേഴ്സ് 2021
മിസ് ദിവ 2021 എന്ന നിലയിൽ, 12 ഡിസംബർ 2021 ന് ഇസ്രായേലിലെ എയിലറ്റിൽ വെച്ച് നടന്ന മിസ് യൂണിവേഴ്സ് 2021  മത്സരത്തിൽ, ഇന്ത്യയെ പ്രതിനിധീകരിക്കാനുള്ള അവകാശം സന്ധുവിന് ലഭിച്ചു. 80 മത്സരാർത്ഥികളുള്ള പ്രാരംഭ പൂളിൽ നിന്ന് ആദ്യ പതിനാറിലേക്ക് മുന്നേറിയ സന്ധു പിന്നീട് ആദ്യ പത്ത്, ആദ്യ അഞ്ച്, ആദ്യ മൂന്ന് സ്ഥാനങ്ങളിലേക്ക് മുന്നേറി, വിജയിയായി കിരീടം ചൂടി. വിജയത്തിന് ശേഷം മിസ് യൂണിവേഴ്സ് കിരീടം നേടുന്ന മൂന്നാമത്തെ ഇന്ത്യൻ വനിതയായി അവർ മാറി.
കുറിപ്പുകൾ
സുസ്മിത സെൻ (1994-ൽ), ലാറ ദത്ത (2000-ൽ) എന്നിവരാണ് ഇതിന് മുൻപ് വിശ്വസുന്ദരി പട്ടം നേടിയ ഇന്ത്യക്കാർ
പുറമെ നിന്നുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ സിഖുകാർ വർഗ്ഗം:2000-ൽ ജനിച്ചവർ വർഗ്ഗം:ലോക സുന്ദരി പട്ടം നേടിയവർ
തെരേസ സാൻഡേഴ്സൺ
ഒരു ബ്രിട്ടീഷ് മുൻ ജാവലിൻ ത്രോ താരമാണ് തെരേസ അയോൺ സാൻഡേഴ്സൺ CBE OLY (ജനനം 14 മാർച്ച് 1956). 1976 മുതൽ 1996 വരെയുള്ള എല്ലാ സമ്മർ ഒളിമ്പിക്സുകളിലും അവർ പങ്കെടുത്തു. 1984 ലെ ഒളിമ്പിക്സിൽ ജാവലിൻ ത്രോയിൽ സ്വർണ്ണ മെഡൽ നേടി. ആറ് ഒളിമ്പിക്സുകളിൽ മത്സരിക്കുന്ന രണ്ടാമത്തെ ട്രാക്ക് ആൻഡ് ഫീൽഡ് അത്ലറ്റായി. ഒളിമ്പിക് സ്വർണ്ണ മെഡൽ നേടിയ ആദ്യത്തെ കറുത്തവർഗക്കാരിയായ ബ്രിട്ടീഷ് വനിതയായിരുന്നു അവർ.
മൂന്ന് കോമൺവെൽത്ത് ഗെയിംസുകളിലും (1978, 1986, 1990), 1992 IAAF ലോകകപ്പിലും ജാവലിൻ ത്രോയിൽ സാൻഡേഴ്സൺ സ്വർണം നേടിയിട്ടുണ്ട്. 1978 യൂറോപ്യൻ അത്‌ലറ്റിക്‌സ് ചാമ്പ്യൻഷിപ്പിൽ റണ്ണർ അപ്പ് ആയ അവർ മൂന്ന് ലോക ചാമ്പ്യൻഷിപ്പുകളിൽ (1983, 1987, 1997) മത്സരിച്ചു. സാൻഡേഴ്സൺ മൂന്ന് തവണ യുകെ ദേശീയ ചാമ്പ്യനും പത്ത് തവണ അമച്വർ അത്ലറ്റിക്സിൽ AAA ദേശീയ ചാമ്പ്യനുമാണ്. ജാവലിനിൽ അഞ്ച് കോമൺവെൽത്ത് റെക്കോർഡുകളും പത്ത് ബ്രിട്ടീഷ് ദേശീയ റെക്കോർഡുകളും ജൂനിയർ, മാസ്റ്റേഴ്‌സ് തലങ്ങളിലെ റെക്കോർഡുകളും അവർ സ്ഥാപിച്ചു. തന്റെ കരിയറിൽ, 1984 ഒളിമ്പിക്സിൽ വെങ്കലം നേടിയ ബ്രിട്ടീഷുകാരിയായ ഫാത്തിമ വിറ്റ്ബ്രെഡുമായി സാൻഡേഴ്സണിന് മത്സരമുണ്ടായിരുന്നു.
അത്‌ലറ്റിക്‌സിന് പുറത്ത്, സാൻഡേഴ്‌സൺ നിരവധി അതിഥി ടെലിവിഷൻ അവതരണം നടത്തിയിട്ടുണ്ട്. കൂടാതെ 1989-ൽ സ്കൈ ന്യൂസ് സംപ്രേക്ഷണം ആരംഭിച്ചപ്പോൾ സ്‌പോർട്‌സ് റിപ്പോർട്ടറായിരുന്നു. 1985-ൽ സാൻഡേഴ്‌സൺ ഓർഡർ ഓഫ് ദി ബ്രിട്ടീഷ് എംപയർ (എം.ബി.ഇ.) അംഗമായി നിയമിതയായി. കൂടാതെ 2004 ലെ ന്യൂ ഇയർ ഓണേഴ്‌സിൽ ഓർഡർ ഓഫ് ദി ബ്രിട്ടീഷ് എംപയർ (CBE) കമാൻഡറായി. അവർ 1999 മുതൽ 2005 വരെ സ്‌പോർട് ഇംഗ്ലണ്ടിന്റെ വൈസ് ചെയർ ആയിരുന്നു. പിന്നീട് ടെസ്സ സാൻഡേഴ്‌സൺ ഫൗണ്ടേഷനും അക്കാദമിയും സ്ഥാപിച്ചു. ഇത് യുവാക്കളെയും വൈകല്യമുള്ളവരെയും കായികരംഗത്തേക്ക് നയിക്കാൻ പ്രോത്സാഹിപ്പിക്കുന്നതിന് ലക്ഷ്യമിടുന്നു.
മുൻകാലജീവിതം
1956 മാർച്ച് 14 ന് ജമൈക്കയിലെ സെന്റ് എലിസബത്ത് കോളനിയിൽ ജനിച്ച തെരേസ അയോൺ സാൻഡേഴ്സൺ, ഘാനേനിയൻ വംശപരമ്പരയിൽപ്പെട്ടതാണ്. സാൻഡേഴ്സണിന് അഞ്ച് വയസ്സുള്ളപ്പോൾ അവരുടെ മാതാപിതാക്കൾ ജമൈക്ക വിട്ട് ഇംഗ്ലണ്ടിൽ ജോലി തേടി. ആറാം വയസ്സിൽ വെഡ്‌നസ്‌ഫീൽഡിൽ (അന്ന് സ്റ്റാഫോർഡ്‌ഷയറിൽ) മാതാപിതാക്കളോടൊപ്പം താമസിക്കാൻ പോകുന്നത് വരെ മുത്തശ്ശി അവളെ പരിപാലിച്ചു. വാർഡ്സ് ബ്രിഡ്ജ് ഹൈസ്കൂളിലെ അവരുടെ ഫിസിക്കൽ എജ്യുക്കേഷൻ ടീച്ചറായ ബാർബറ റിച്ചാർഡ്സ് അത്ലറ്റിക്സിലുള്ള അവരുടെ കഴിവ് ശ്രദ്ധിക്കുകയും വിജയിക്കാൻ അവളെ പ്രോത്സാഹിപ്പിക്കുകയും ചെയ്തു. പരിശീലനം ലഭിച്ചില്ലെങ്കിൽ സാൻഡേഴ്സണെ സ്‌കൂളിന് ശേഷം തടങ്കലിൽ വയ്ക്കുമെന്ന് റിച്ചാർഡ്‌സ് ഭീഷണിപ്പെടുത്തി. ഈ സമീപനം പിന്നീട് സഹായിച്ചതായി സാൻഡേഴ്‌സൺ പറയുകയുണ്ടായി. 14-ാം വയസ്സിൽ ആർക്കൊക്കെ കൂടുതൽ എറിയാൻ കഴിയുമെന്ന് ഒരു ബാഗ് ചിപ്സിനായി ഒരു സുഹൃത്തുമായി വാതുവെച്ചു അവൾ ആദ്യമായി ജാവലിൻ എറിയുണ്ടായി.
സ്വകാര്യ ജീവിതം
ഒരു കറുത്ത സ്ത്രീ എന്ന നിലയിൽ താൻ അനുഭവിച്ച വിവേചനത്തെ കുറിച്ച് സാൻഡേഴ്സൺ പറഞ്ഞിട്ടുണ്ട്. 1990-ൽ ദി ഗാർഡിയനോട് അവർ പറഞ്ഞു, തനിക്ക് വംശീയ വിവേചനം നേരിടേണ്ടി വന്നിട്ടുണ്ട് (തന്റെ കായിക ജീവിതത്തിൽ ഇല്ലെങ്കിലും), ലിംഗവിവേചനമാണ് വനിതാ അത്‌ലറ്റുകൾക്ക് മതിയായ പ്രതിഫലം ലഭിക്കാത്തതിന് കാരണമെന്ന് അവർക്ക് തോന്നി. സാൻഡേഴ്സൺ സ്കൂളിൽ വംശീയ ഭാഷയും പെരുമാറ്റവും അനുഭവിച്ചിട്ടുണ്ട് (തുപ്പിയത് ഉൾപ്പെടെ) കൂടാതെ 1984-ലെ ഒളിമ്പിക് സ്വർണ്ണ മെഡലിന് ശേഷം താൻ യഥാർത്ഥത്തിൽ ബ്രിട്ടീഷുകാരിയല്ലെന്ന് വംശീയ വിദ്വേഷമുള്ള ഒരു കത്ത് ലഭിച്ചതിനെ കുറിച്ച് സംസാരിച്ചു. 2020 ഒക്‌ടോബറിൽ അവർ സ്കൈ സ്‌പോർട്‌സിനോട് പറഞ്ഞു, "കറുത്ത കായിക താരങ്ങൾക്ക് ഇപ്പോൾ ഉള്ള ശബ്ദം ഇല്ല, അതിനാൽ എനിക്ക് എന്റെ സ്വന്തം പോരാട്ടങ്ങളിൽ പോരാടേണ്ടി വന്നു", കൂടാതെ കായിക ഭരണ സമിതികളിൽ കറുത്ത, ഏഷ്യൻ, ന്യൂനപക്ഷ പ്രാതിനിധ്യം തുടരുന്നതിൽ നിരാശ പ്രകടിപ്പിക്കുകയും ചെയ്തു.
ടെസ്സ: മൈ ലൈഫ് ഇൻ അത്‌ലറ്റിക്‌സ്, സാൻഡേഴ്സന്റെ ആത്മകഥ 1986-ൽ പ്രസിദ്ധീകരിച്ചു. 1990-ൽ, അവൾ "മറ്റൊരു സ്ത്രീയുടെ ഭർത്താവിനെ മോഷ്ടിച്ചു" എന്ന അവകാശവാദത്തിന് നിരവധി പത്രങ്ങൾക്കെതിരെ കേസ് കൊടുക്കുകയും 30,000 പൗണ്ട് നഷ്ടപരിഹാരമായി ഹൈകോർട്ട് ഓഫ് ജസ്റ്റിസ് വിധിച്ചു. ഡെറിക്ക് ഇവാൻസുമായുള്ള (മിസ്റ്റർ മോട്ടിവേറ്റർ എന്നറിയപ്പെടുന്ന ഫിറ്റ്‌നസ് ഇൻസ്ട്രക്ടർ) വിവാഹബന്ധം വേർപിരിഞ്ഞതിന് ശേഷമാണ് തന്റെ ബന്ധം ആരംഭിച്ചതെന്ന് സാൻഡേഴ്സൺ പറഞ്ഞു. ഇവാൻസിനൊപ്പം കാർഡിയോഫങ്ക് (1990), ബോഡി ബ്ലിറ്റ്സ് (സി. 1992) എന്നീ ഫിറ്റ്നസ് വീഡിയോകളിൽ സാൻഡേഴ്സൺ അഭിനയിച്ചിരുന്നു.
2010 മെയ് 3-ന്, ലണ്ടനിലെ സെന്റ് പോൾസ് കത്തീഡ്രലിൽ വെച്ച് സാൻഡേഴ്സൺ മുൻ ജൂഡോ ഒളിമ്പ്യൻ ഡെൻസിൻ വൈറ്റിനെ വിവാഹം കഴിച്ചു. വധുവിൻറെ ആൾക്കാർ സഹ ഒളിമ്പിക് ടീമംഗങ്ങളായ ഷാരോൺ ഡേവീസ്, കെല്ലി ഹോംസ്, ക്രിസ്റ്റിൻ ഒഹുറൂഗു എന്നിവരായിരുന്നു. 50 വയസ്സായപ്പോഴേക്കും അവൾക്ക് മൂന്ന് വിട്രോ ഫെർട്ടിലൈസേഷൻ ചികിത്സകൾ വിജയിച്ചില്ല. സാൻഡേഴ്സണും വൈറ്റും 2013-ൽ നാല് മാസം പ്രായമുള്ള ഇരട്ടകളായ കാസിയസ്, റൂബി മേ എന്നിവരെ വളർത്താൻ തുടങ്ങി. അതിനടുത്ത വർഷം സാൻഡേഴ്സൺ 58 വയസ്സുള്ളപ്പോൾ അവരെ ദത്തെടുത്തു. അവരുടെ അനന്തരവൻ, ഡിയോൺ സാൻഡേഴ്സൺ, 2019 ഒക്ടോബറിൽ വോൾവർഹാംപ്ടൺ വാണ്ടറേഴ്സിനൊപ്പം അരങ്ങേറ്റം കുറിച്ച ഒരു ഫുട്ബോൾ കളിക്കാരനാണ്.
Seasonal bests
The table below shows Sanderson's best javelin performance per season.
Season rankings
Sanderson's position in the rankings of women's javelin throw athletes, based on their longest throw in the year. Only positions in the top 25 are shown.
International competitions
The table shows Sanderson's performances representing Great Britain and England in international competitions. "(q)" denotes position in qualifying round.
Midland Counties Championships
These were competitions for women based in the English Midlands counties of Avon, Gloucestershire, Hereford and Worcester, Leicestershire, Northamptonshire, Nottinghamshire, Salop, Staffordshire, Warwickshire and West Midlands.
തളിക്കുളം ഗ്രാമപഞ്ചായത്ത്
തൃശ്ശൂർ ജില്ലയിലെ ചാവക്കാട് താലൂക്കിൽ തളിക്കുളം ബ്ലോക്കിലാണ് 10.89 ച.കി.മീ വിസ്തീർണ്ണമുള്ള തളിക്കുളം ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 16 വാർഡുകളാണുള്ളത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
മേരി ഗ്ലോറി
'''ഡോ. മേരി ഗ്ലോറി''' (1887-1957) ഒരു ഓസ്‌ട്രേലിയയിൽ ജനിച്ച് വിദ്യാഭ്യാസം നേടിയ ഒരു ഡോക്ടറായിരുന്നു. 37 വർഷം ഇന്ത്യയിൽ ചെലവഴിച്ച അവർ, അവിടെ ആരോഗ്യ സംരക്ഷണ സൗകര്യങ്ങളും സേവനങ്ങളും സംവിധാനങ്ങളും സ്ഥാപിച്ചു. ഡോക്ടറായി പ്രാക്ടീസ് ചെയ്യുന്ന ആദ്യത്തെ കത്തോലിക്കാ കന്യാസ്ത്രീ ആണ് അവർ എന്ന് വിശ്വസിക്കപ്പെടുന്നു. കത്തോലിക്കാ സഭ അവളുടെ കാനോനൈസേഷന്റെ കാരണം അന്വേഷിക്കുകയും 2013 ൽ അവളെ ദൈവദാസിയായി പ്രഖ്യാപിക്കുകയും ചെയ്തു.
അമയോട്രോപ്പിക് ലാറ്ററൽ സ്‍ക്ലീറോസിസ്
മോട്ടോർ ന്യൂറോൺ രോഗം (MND),ലൂ ഗെറിഗ്സ് രോഗം എന്നും അറിയപ്പെടുന്ന അമയോഫിക് ലാറ്ററൽ സ്ക്ലിറോസിസ് (ALS), എന്നത് നിരവധി സവിശേഷതകള്ളുള്ള ഒരു രോഗമാണ്, വൊളണ്ടറി പേശികളെ നിയന്ത്രിക്കുന്ന ന്യൂറോണുകളുടെ മരണം സംഭവിപ്പിക്കുന്നതു വഴി ഈ രോഗം ബാധിച്ച വ്യക്തി അതി വേഗം മരണം പ്രാപിക്കുന്നു. ഈ രോഗം ബാധിച്ചു കഴിഞ്ഞാൽ ക്രമേണ  പേശികളുടെ കരുത്തും വലിപ്പവും കുറയുയുകയും  സംസാരശേഷി നഷ്ടപ്പെടുകയും ഭക്ഷണം വിഴുങ്ങാനുള്ള ശേഷി നഷ്ടപ്പെടുകയും ചെയ്യും. മിക്കവർക്കും വേദന അനുഭവപ്പെടുന്നു. രോഗത്തിൻ്റെ അവസാന ഘട്ടത്തിൽ ശ്വസിക്കാനുള്ള പേശീബലം നഷ്ടപ്പെടുക വഴിയാണ് രോഗി മരിക്കുന്നത്. ലോക പ്രശസ്ത ജ്യോതിശാസ്ത്രജ്ഞനും ചിന്തകനും എഴുത്തുകാരനുമായ സ്റ്റീഫൻ വില്യം ഹോക്കിംങ് ഈ രോഗത്തെ അതിജീവിച്ച വ്യക്തിയാണ്.
മേരി ഗ്ലോറി
ആദ്യകാല ജീവിതം
1887 ജൂൺ -ന് വിക്ടോറിയൻ പട്ടണമായ ബിറെഗുറയിലാണ് മേരി ഗ്ലോറി ജനിച്ചത്. അവളുടെ കുടുംബം വിക്ടോറിയയിലെ മല്ലീ മേഖലയിലെ ഗാർവോക്കിലേക്കും പിന്നീട് വടക്ക് വാച്ചിലേക്കും മാറി. അവളുടെ പിതാവ് എഡ്വേർഡ് ഗ്ലോറി ബിർറെഗുറയിൽ ജനറൽ സ്റ്റോറും തുടർന്ന് ഗാർവോക്കിലും വാച്ചമിലും ഹോട്ടലുകൾ നടത്തി.
വിദ്യാഭ്യാസം
1900-ൽ വിക്ടോറിയൻ സ്റ്റേറ്റ് എജ്യുക്കേഷൻ സെക്കൻഡറി സ്കോളർഷിപ്പ് പരീക്ഷയിൽ പങ്കെടുത്ത 800 പേരിൽ നാലാമതായി ഗ്ലോറി എത്തി. 1901 മുതൽ 1904 വരെ സൗത്ത് മെൽബണിലെ ബാങ്ക് സ്ട്രീറ്റിലുള്ള സൗത്ത് മെൽബൺ കോളേജിൽ (SMC) പഠിച്ചു. ആൽബർട്ട് പാർക്കിലെ ഗുഡ് ഷെപ്പേർഡ് കോൺവെന്റിലാണ് അവൾ കയറിയത്. എസ്എംസിയിലെ ഒന്നാം വർഷത്തിന്റെ അവസാനത്തിൽ അവൾ മെട്രിക്കുലേഷൻ നേടി, മെൽബൺ യൂണിവേഴ്സിറ്റിയിൽ പഠിക്കാൻ ഒരു എക്സിബിഷൻ (സ്കോളർഷിപ്പ്) നേടി. അവൾക്ക് യൂണിവേഴ്സിറ്റിയിൽ പോകാൻ വളരെ ചെറുപ്പമായതിനാൽ, അടുത്ത മൂന്ന് വർഷത്തേക്ക് അവൾ എസ്എംസിയിൽ വിഷയങ്ങൾ പഠിച്ചു.
1905-ൽ ഗ്ലോറി മെൽബൺ സർവ്വകലാശാലയിൽ ബാച്ചിലർ ഓഫ് ആർട്സ് കോഴ്‌സിന്റെ ഒന്നാം വർഷം പൂർത്തിയാക്കി. ഓര് മണ്ട് കോളേജിലെ വിദ്യാർത്ഥിനിയായിരുന്നു അവൾ. 1906-ൽ അവൾ തന്റെ കോഴ്സും സ്കോളർഷിപ്പും യൂണിവേഴ്സിറ്റിയിൽ മെഡിസിൻ പഠിക്കാൻ മാറ്റി. 1910 -ൽ മെൽബൺ ക്ലിനിക്കൽ സ്‌കൂളിലെ സെന്റ് വിൻസെന്റ് ഹോസ്പിറ്റലിന്റെ ഒന്നാം വർഷത്തിൽ അവർ ചേർന്നു. അവൾ 1910 ൽ ബാച്ചിലർ ഓഫ് മെഡിസിനും ബാച്ചിലർ ഓഫ് സർജറിയും നേടി.
ഗ്ലോറി പിന്നീട് മെൽബൺ സർവ്വകലാശാലയിലേക്ക് ഉയർന്ന മെഡിക്കൽ പഠനത്തിനായി മടങ്ങിയെത്തി, 1919-ൽ ഒബ്‌സ്റ്റട്രിക്‌സ്, ഗൈനക്കോളജി, ഒഫ്താൽമോളജി എന്നിവയിൽ ഡോക്‌ടർ ഓഫ് മെഡിസിനിൽ ബിരുദം നേടി.
മെൽബണിലെ മെഡിക്കൽ കരിയർ
1912-ൽ അവൾ മെൽബണിലേക്ക് മടങ്ങി. മെൽബണിലെ അവളുടെ മെഡിക്കൽ നിയമനങ്ങളിൽ ക്വീൻ വിക്ടോറിയ മെമ്മോറിയൽ ഹോസ്പിറ്റൽ, റോയൽ വിക്ടോറിയൻ ഐ ആൻഡ് ഇയർ ഹോസ്പിറ്റൽ, സെന്റ് വിൻസെന്റ് ഹോസ്പിറ്റൽ എന്നിവിടങ്ങളിൽ ജോലികൾ ഉൾപ്പെടുന്നു.
1916 ഒക്‌ടോബറിൽ, ഫിറ്റ്‌സ്‌റോയിയിലെ ബ്രൺസ്‌വിക്ക് സ്‌ട്രീറ്റിലെ കത്തീഡ്രൽ ഹാളിൽ നടന്ന യോഗത്തിൽ കാത്തലിക് വിമൻസ് സോഷ്യൽ ഗിൽഡ് രൂപീകരിച്ചു. ഗ്ലോറിയായിരുന്നു ഗിൽഡിന്റെ ഉദ്ഘാടന പ്രസിഡന്റ്. ആ വേഷത്തിൽ, സ്ത്രീകൾ അഭിമുഖീകരിക്കുന്ന സാമ്പത്തികവും സാമൂഹികവുമായ ചില പ്രശ്നങ്ങളെക്കുറിച്ച് അവർ പ്രഭാഷണങ്ങൾ നടത്തുകയും ലേഖനങ്ങൾ എഴുതുകയും ചെയ്തു.
പെക്കിംഗ് യൂണിയൻ മെഡിക്കൽ കോളേജ്
ലഘുചിത്രം|250x250ബിന്ദു| ബീജിംഗിലെ പീക്കിംഗ് യൂണിയൻ മെഡിക്കൽ കോളേജിന്റെ പഴയ കെട്ടിടം പെക്കിംഗ് യൂണിയൻ മെഡിക്കൽ കോളേജ് (ചൈനീസ്:北京协和医学院; പിൻയിൻ: Běijīng Xiéhé Yīxuéyuàn) ചൈനയിൽ 1906-ൽ സ്ഥാപിതമായ ഒരു മെഡിക്കൽ കോളേജ് ആണ്. ബീജിങ്ങിലെ ഡോങ്ചെങ്ങിലാണ് ഇത് സ്ഥിതിചെയ്യുന്നത്. ചൈനീസ് വിദ്യാഭ്യാസ മന്ത്രാലയം ഒരു ഡബിൾ ഫസ്റ്റ് ക്ലാസ് ഡിസിപ്ലിൻ യൂണിവേഴ്സിറ്റിയായണ് ഇതിനെ അംഗീകരിച്ചിരിക്കുന്നത്. ചില ഡിപ്പാർട്ട്മെന്റുകൾക്ക് ഡബിൾ ഫസ്റ്റ് ക്ലാസ് പദവിയുമുണ്ട്. പെക്കിംഗ് യൂണിയൻ മെഡിക്കൽ കോളേജ് ഹോസ്പിറ്റലിന് അനുബന്ധമായാണ് ഈ കോളേജ് പ്രവർത്തിക്കുന്നത്. അതോടൊപ്പം സിൻ‌ഹുവ സർവകലാശാലയുമായി ചേർന്ന് 8 വർഷത്തെ ക്ലിനിക്കൽ മെഡിസിൻ സയൻസ് പ്രോഗ്രാമും നടത്തുന്നുണ്ട്.
പുറംകണ്ണികൾ
വർഗ്ഗം:Coordinates on Wikidata
മേരി ഗ്ലോറി
മെൽബണിലെ മെഡിക്കൽ കരിയർ
1915 മുതൽ 1919 വരെ റോയൽ വിക്ടോറിയൻ ഐ ആൻഡ് ഇയർ ഹോസ്പിറ്റലിൽ കയറിയ ഗ്ലോറി, ഒന്നാം ലോകമഹായുദ്ധത്തിൽ സേവിക്കാൻ സൈൻ അപ്പ് ചെയ്ത പുരുഷ ഡോക്ടർമാരുടെ പല മെഡിക്കൽ ചുമതലകളും ഏറ്റെടുത്തു. ഈ വർഷങ്ങളിൽ മെൽബണിലെ കോളിൻസ് സ്ട്രീറ്റിൽ അവൾക്ക് ഒരു സ്വകാര്യ പ്രാക്ടീസും ഉണ്ടായിരുന്നു.
ഇന്ത്യയിലെ ജീവിതം
1915 ഒക്ടോബറിൽ, ആഗ്നസ് മക്ലാരൻ എന്ന മുന്നോടിയായി എത്തിയ സ്കോട്ടിഷ് മിഷനറി ഡോക്ടറിന്റെ ജീവിതത്തെക്കുറിച്ചും ഇന്ത്യയിൽ വനിതാ ഡോക്ടർമാരുടെ ആവശ്യകതയെക്കുറിച്ചും ഒരു ലഘുലേഖ വായിച്ച ഗ്ലോറി ഇന്ത്യയിൽ ഒരു മെഡിക്കൽ മിഷനറി ഡോക്ടറായി സേവനമനുഷ്ഠിക്കാൻ തീരുമാനിച്ചു.
ഗ്ലോറി തന്റെ ആത്മീയ ഡയറക്ടറായ ഫാദർ വില്യം ലോക്കിംഗ്ടൺ എസ്‌ജെയുമായി തുടർന്നുള്ള വർഷങ്ങളിൽ ഈ മതപരമായ ചെയ്യേണ്ട തൊഴിൽ വിവേകപൂർവ്വം മനസ്സിലാക്കി.
ഗുണ്ടൂരിൽ ഗ്ലോറി തന്റെ മെഡിക്കൽ മിഷൻ പ്രവർത്തനം ആരംഭിച്ച അടിസ്ഥാന ഡിസ്പെൻസറി സെന്റ് ജോസഫ് ആശുപത്രിയായി വളർന്നു. ലക്ഷക്കണക്കിന് രോഗികൾക്ക് ഗ്ലോറി നേരിട്ട് വൈദ്യസഹായം നൽകി, അവരിൽ ഭൂരിഭാഗവും പാർശ്വവൽക്കരിക്കപ്പെട്ട സ്ത്രീകളാണ്. അവർ പ്രാദേശിക സ്ത്രീകളെ കോമ്പൗണ്ടർമാർ (ഡിസ്പെൻസർമാർ), മിഡ്‌വൈഫ്‌മാർ, നഴ്‌സുമാർ എന്നിവരാക്കി പരിശീലിപ്പിച്ചു. 1943-ൽ ഗ്ലോറി കാത്തലിക് ഹെൽത്ത് അസോസിയേഷൻ ഓഫ് ഇന്ത്യ (അന്ന് കാത്തലിക് ഹോസ്പിറ്റൽസ് അസോസിയേഷൻ എന്നറിയപ്പെട്ടു) സ്ഥാപിച്ചു. ഇന്ന്, അതിന്റെ 3500+ അംഗങ്ങൾ പ്രതിവർഷം 21 ദശലക്ഷത്തിലധികം ആളുകളെ പരിപാലിക്കുന്നു.
കാത്തലിക് ഹെൽത്ത് അസോസിയേഷൻ ഓഫ് ഇന്ത്യയുടെ 2018-ലെ പ്ലാറ്റിനം ജൂബിലിയുടെ അവസരത്തിൽ, ലിലിയാൻ ഫോണ്ട്സ് മേരി ഗ്ലോറി - ലിലിയാൻ ബ്രെക്കൽമാൻസ് ഡിസെബിലിറ്റി അവാർഡുകൾക്കുള്ള ധനസഹായം പ്രഖ്യാപിച്ചു.
മെൽബണിലെ മേരി ഗ്ലോറി മ്യൂസിയം 2021 ൽ അവളുടെ ഭാഗിക ആത്മകഥ വ്യാഖ്യാനത്തോടൊപ്പം പ്രസിദ്ധീകരിച്ചു.
ബാഹ്യ ലിങ്കുകൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1957-ൽ മരിച്ചവർ വർഗ്ഗം:1887-ൽ ജനിച്ചവർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:Pages with unreviewed translations
ഫ്രീ ഹഗ്സ് കാമ്പേൻ
ലൈംഗിക ന്യുനപക്ഷത്തിന് പൊതു സ്ഥലങ്ങളിൽ അവരുടെ അവകാശത്തിനും അഗീകാരത്തിനും വേണ്ടി നടത്തിയ പ്രചാരണ പ്രവർത്തനം ആണ് ഫ്രീ ഹഗ്സ്.
2014 സെപ്റ്റംബർ 7 ഞായറാഴ്‌ച ക്വിയറളയുടെ ആഭിമുഖ്യത്തിൽ തിരുവനന്തപുരം മൃഗശാല പരിസരത്ത് നടന്നു .ഇതിനു മുൻപ് മറ്റു  LGBT  സംഘടനയുടെ നേതൃത്വത്തിൽ  കൊച്ചി മറൈൻ ഡ്രൈവ് ൽ 2014 ജൂൺ 15  നു നടന്നിരുന്നു. ഒടുവിൽ 2014 നവംബർ 1 നു തൃശ്ശൂർ വടക്കുംനാഥ ക്ഷേത്ര പരിസരത്ത് വച്ചാണ് സംഘടിപ്പി​ച്ചത്. ഈ പ്രവർത്തനങ്ങളിൽ യുവതി - യുവാക്കളും ഒപ്പം അനവധി സാമൂഹിക സംഘടനകളും പങ്കെടു​ത്തു.
ഐ പി സി 377 വകുപ്പ് പ്രകാരം സ്വവർഗ്ഗാനുരാഗം ശിക്ഷാർഹ​മാക്കിയതിനെതിരെ ആയിരുന്നു പ്രതിഷേധ പ്രകടനം​. ​
അവലംബങ്ങൾ
വർഗ്ഗം:പുതുമുഖലേഖനം
വാലി (ഗാനരചയിതാവ്)
ജീവിതരേഖ
2013 ജൂൺ മാസം വാർദ്ധക്യസഹജമായ അസുഖങ്ങളെത്തുടർന്ന് ആശുപത്രിയിൽ പ്രവേശിപ്പിക്കപ്പെട്ട വാലി 2013 ജൂലൈ 18- തിയതി 82-ആം വയസ്സിൽ അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ സംസ്കരിച്ചു. വാലിയുടെ ഭാര്യ നേരത്തേ മരിച്ചിരുന്നു. ഒരു മകനുണ്ട്.
രചന നിർവഹിച്ച ചിത്രങ്ങൾ
ദളപതി
മന്നൻ
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:തമിഴ്‌ചലച്ചിത്രഗാനരചയിതാക്കൾ വർഗ്ഗം:തമിഴ് കവികൾ വർഗ്ഗം:1931-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഒക്ടോബർ 29-ന് ജനിച്ചവർ വർഗ്ഗം:ജൂലൈ 18-ന് മരിച്ചവർ
ഗോൺ വിത്ത് ദ വിൻഡ്
മാർഗരറ്റ് മിച്ചലിന്റെ 1936-ലെ നോവലിൽ നിന്ന് രൂപപ്പെടുത്തിയ 1939-ലെ അമേരിക്കൻ ഇതിഹാസ ചരിത്ര പ്രണയ ചിത്രമാണ് ഗോൺ വിത്ത് ദ വിൻഡ്. ഒരു സ്ത്രീയുടെ ജീവിതത്തെ സ്വാധീനിച്ച നാലു പുരുഷൻമാരുടെ കഥ പറഞ്ഞ ഗോൺ വിത് ദ വിൻഡ് പ്രണയവും പ്രതികാരവും ദുഃഖവും സന്തോഷവും യുദ്ധവും സമാധാനവുമെല്ലാം ഇഴചേരുന്ന ഒരു ചിത്രമാണ്. ഇതിൻ പ്രമേയമായത് 1936-ൽ പുലിറ്റ്‌സർ സമ്മാനം നേടിയ മാർഗരറ്റ് മിച്ചലിന്റെ ഇതേ പേരിലുള്ള നോവലായിരുന്നു. ഒരു യുവതി, അവളെ സ്‌നേഹിക്കുന്ന രണ്ടു പുരുഷൻമാർ, അവൾ ഇഷ്ടപ്പെടുന്ന മൂന്നാമതൊരു പുരുഷൻ. അവളുടെ സാമ്പത്തിക നേട്ടത്തിന് ഇരയാകേണ്ടി വന്ന മറ്റൊരു പുരുഷൻ. ഈ കഥാതന്തുവിനെ അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിലാക്കിയാണ് മിച്ചൽ നോവൽ അവതരിപ്പിച്ചത്. നല്ല ഒരു കുടുംബചിത്രമായ ഗോൺ വിത് ദ വിൻഡ് സംവിധാനം ചെയ്തത് പലരാണ്. എങ്കിലും വിക്ടർ ഫ്‌ളെമിംഗിന്റെ പേരാണ് സംവിധായകന്റെ സ്ഥാനത്തുള്ളത്. സിഡ്‌നി ഹോവാർഡ് തിരക്കഥ രചിച്ച ചിത്രം ഡേവിഡ് ഒ സെൽസ്‌നിക് ആണ് നിർമിച്ചത്. 1939 ഡിസംബർ 15 ന് റിലീസ് ചെയ്ത ഈ ചിത്രം 3.85 ദശലക്ഷം ഡോളർ ചിലവിട്ടാണ് നിർമിച്ചത്. ബോക്‌സ് ഓഫീസിൽ നിന്ന് തൂത്തുവാരിയത് 390 ദശലക്ഷം ഡോളറായിരുന്നു.
കഥാ തന്തു
രണ്ടുഭാഗങ്ങളായിട്ടാണ് ചിത്രത്തിന്റെ കഥ വികസിക്കുന്നത്. 1861-ൽ അമേരിക്കൻ ആഭ്യന്തര യുദ്ധ കാലത്താണ് നടക്കുന്ന കഥയിൽ ജോർജിയയി കോട്ടൺ പ്ലാന്റേഷനിൽ മാതാപിതാക്കൾക്കും രണ്ടു സഹോദരിമാർക്കും സേവകർക്കുമൊപ്പം താമസിക്കുകയാണ് സ്‌കാർലറ്റ് ഓ ഹര എന്ന യുവതി. ആഷ്‌ലി വിൽക്കീസ് എന്ന യുവാവിനെ അവൾ രഹസ്യമായി പ്രേമിക്കുന്നു. ആഷ്‌ലി അയാളുടെ കസിൻ മെലാനിൻ ഹാമിൽട്ടനെ വിവാഹം കഴിക്കാൻ തീരുമാനിച്ച വിവരം അതിനിടെ അവൾ അറിയുന്നു. സ്‌കാർലറ്റിന്റെ പ്ലാന്റേഷനോട് ചേർന്ന ആഷ്‌ലിയുടെ കുടുംബവീടായ ട്വൽവ് ഓക്‌സിൽ വച്ച് അതിനടുത്ത ദിവസം വിവാഹനിശ്ചയം നടക്കുന്നു. നാട്ടുകാരും വീട്ടുകാരും തള്ളിപ്പറഞ്ഞ റിട്ട് ബട്‌ലർ എന്ന യുവാവ്, ചടങ്ങിനിടെ തന്നെ ശ്രദ്ധിക്കുന്നത് സ്‌കാർലറ്റ് മനസ്സിലാക്കുന്നു. ചടങ്ങിനിടെ റിട്ടിനെ അവിടെ കൂടിയിരുന്ന പുരുഷൻമാരും ഒഴിവാക്കുന്നു.
അറ്റലാന്റ ബസാറിൽ ജീവകാരുണ്യ പ്രവർത്തനങ്ങൾക്കായി സംഘടിപ്പിച്ച ഒരു പാർട്ടിയിൽ മെലാനിനൊപ്പം സ്‌കാർലറ്റ് പങ്കെടുക്കുന്നു. അവിടെ ഉണ്ടായിരുന്ന പ്രായം ചെന്ന സ്ത്രീകൾ അവൾക്കെതിരേ ഞെട്ടിപ്പിക്കുന്ന പരാമർശം നടത്തുന്നു. കോൺഫെഡറസിയുടെ മുൻ നിര പോരാളിയായി റിട്ട് ഇതിനിടെ പ്രത്യക്ഷപ്പെടുന്നു. കോൺഫെഡറേഷന് യുദ്ധചെലവ് കണ്ടെത്തുന്നതിന് മാന്യന്മാരായ അതിഥികൾക്കായി ഒരു ഡാൻസ് പാർട്ടി സംഘടിപ്പിക്കുന്നു. മറ്റാരേക്കാളും പ്രാധാന്യം അയാൾ സ്‌കാർലറ്റിന് അതിൽ നൽകുന്നു. സ്‌കാർലറ്റുമായി ഡാൻസ് ചെയ്യുന്നതിനിടെ തനിക്ക് അവളെ നേടണമെന്ന് അതിയായ ആഗ്രഹമുണ്ടെ് അയാൾ പറയുന്നു. അതൊരിക്കലും സംഭവിക്കില്ലെന്ന് സ്‌കാർലറ്റ് മറുപടി നൽകുന്നു.
ഗറ്റിസ് ബർഗ് യുദ്ധത്തിന് ശേഷം യുദ്ധഗതി കോൺഫെഡറസിക്ക് എതിരാകുന്നു. സ്‌കാർലറ്റിന്റെ നഗരത്തിൽ നിരവധി ആൾക്കാർ കൊല്ലപ്പെടുന്നു. ക്രിസ്മസിന് കുറേ ദിവസത്തെ അവധിക്ക് എത്തിയ ആഷ്‌ലിയോട് വീണ്ടും സ്‌കാർലറ്റ് പ്രണയാഭ്യർഥന നടത്തുന്നു. അയാൾ വീണ്ടും നിരസിക്കുന്നു. എന്നിട്ടും ക്രിസ്മസ് നാളിൽ ആഷ്‌ലി അവൾക്ക് ഒരു ചുംബനം നൽകിയ ശേഷം യുദ്ധമുഖത്തേക്ക് മടങ്ങുന്നു. എട്ടുമാസത്തിന് ശേഷം അറ്റലാന്റ നഗരം യൂണിയൻ സൈന്യം വളയുന്നു. മെലാനിന് പ്രസവമടുക്കുന്നു. അവർ മാസം തികയാതെ വീട്ടിൽ തന്നെ പ്രസവിക്കുന്നു. ആഷ്‌ലിക്ക് നൽകിയ വാക്ക് അനുസരിച്ച് സ്‌കാർലറ്റും അവളുടെ വേലക്കാരി പ്രിസിയും ചേർന്ന് വൈദ്യസഹായമില്ലാതെയാണ് പ്രസവം എടുക്കുന്നത്. മെലാനിനെയും നവജാത ശിശുവിനെയും കൂട്ടി ടാറയിലുള്ള തന്റെ വീട്ടിലേക്ക് പോകുന്നതിന് സ്‌കാർലറ്റ് റിട്ടിനെ സന്ദർശിച്ച് സഹായം അഭ്യർഥിക്കുന്നു. കലപാം കത്തിപ്പടരുന്ന തെരുവിലുടെ ഒരു കുതിരവണ്ടിയിൽ അവരെ റിട്ട് രക്ഷിക്കുന്നു. വീട്ടിലേക്കുള്ള യാത്രാമധ്യേ ആഷ്‌ലിയുടെ ട്വൽവ് ഓക്‌സ് എന്ന കുടുംബവീട് കത്തിച്ചാമ്പലാകുന്നത് സ്‌കാർലറ്റ് കാണുന്നു. ടാറ പട്ടണത്തിന് കുഴപ്പമൊന്നുമില്ലെന്ന് അവൾ തിരിച്ചറിയുന്നു. പക്ഷേ, അവളുടെ വീട്ടിലൊഴികെ ആ നാട്ടിൽ മറ്റാരുമുണ്ടായിരുന്നില്ല. നാടു മുഴവൻ കൊള്ളയടിക്കപ്പെടുന്നു. അവളുടെ അമ്മ ടൈഫോയ്ഡ് ബാധിച്ചു മരിക്കുന്നു. ഇതു കാരണം പിതാവിന്റെ മാനസിക നില തെറ്റുന്നു. തന്നെയും തന്റെ കുടുംബാംഗങ്ങളെയും സംരക്ഷിക്കാൻ താൻ എന്തും ചെയ്യുമെന്ന് സ്‌കാർലറ്റ് പ്രതിജ്ഞയെടുക്കുന്നിടത്ത് ഒന്നാം ഭാഗം അവസാനിക്കുന്നു.
തന്റെ കുടുംബാംഗങ്ങളെയുംകൂട്ടി സ്‌കാർലറ്റ് പരുത്തിപ്പാടത്തേക്ക് പുറപ്പെടുന്നിടത്താണ് രണ്ടാം ഭാഗം ആരംഭിക്കുന്നത്. പല വിധ ദുരിതങ്ങളും അവൾക്ക് നേരിടേണ്ടി വന്നു. കൊള്ളയടിക്കാൻ എത്തിയ ഒരു യൂണിയൻ പട്ടാളക്കാരൻ അവളെ മാനഭംഗപ്പെടുത്താൻ ശ്രമിക്കുന്നു. അവൾ അയാളെ കൊല്ലുന്നു. കോൺഫെഡറസിയുടെ പരാജയത്തോടെ യുദ്ധം അവസാനിക്കുന്നു. ആഷ്‌ലി മടങ്ങിയെത്തിയപ്പോൾ ടാറയിൽ തനിക്ക് സഹായത്തിന് ആരുമില്ലെന്ന് മനസ്സിലാക്കുന്നു. അവളെയും കൊണ്ട് നാടുവിടാൻ സ്‌കാർലറ്റ് അയാളോട് അഭ്യർഥിക്കുന്നു. എന്നാൽ, തനിക്ക് അവളുടെ ശരീരത്തോട് മാത്രമാണ് അഭിനിവേശമെന്നും മെലാനിനെ വഞ്ചിക്കാൻ കഴിയില്ലെന്നും ആഷ്‌ലി പറയുന്നു.
സ്‌കാർലറ്റിന്റെ പിതാവ് കുതിരപ്പുറത്തു നിന്ന് വീണു മരിക്കുന്നു. നഗരത്തിന്റെ പുനർനിർമ്മാണത്തിനായി തനിക്ക് ചുമത്തിയ നികുതി അടയ്ക്കാനുള്ള കഴിവ് തനിക്കിപ്പോൾ ഇല്ലെന്ന് സ്‌കാർലറ്റ് തിരിച്ചറിയുന്നു. അവൾ റിട്ടിനെ കാണുന്നതിനായി അറ്റ്‌ലാന്റയിൽ ചെല്ലുന്നു. അയാൾ അവിടെ ജയിലിലാണ്. തന്റെ ബാങ്ക് അക്കൗണ്ട് മുഴുവൻ മരവിപ്പിച്ചിരിക്കുകയാണെന്ന് അയാൾ അവളോടു പറയുന്നു. അയാളിൽ നിന്ന് എന്തെങ്കിലും സഹായമുണ്ടാകുമെന്ന സ്‌കാർലറ്റിന്റെ പ്രതീക്ഷയും ഇതോടെ തെറ്റുന്നു. മടങ്ങുന്ന വഴിക്ക് സ്‌കാർലറ്റ് സഹോദരിയുടെ പ്രതിശ്രുത വരൻ ഫ്രാങ്ക് കെന്നഡിയെ കാണുന്നു. മധ്യവയസു കഴിഞ്ഞ അയാൾ ഒരു പലചരക്ക് കടയും ഉപയോഗശൂന്യമായ വസ്തുക്കൾ പൊടിക്കുന്ന മില്ലും നടത്തുകയാണ്. തന്റെ സഹോദരി സ്യൂലൻ അയാളെ കാത്തിരുന്ന് മടുത്തു കാമുകനെ വിവാഹം കഴിച്ചുവെന്ന് സ്‌കാർലറ്റ് അയാളെ അറിയിച്ചു. അതിന് ശേഷം സ്‌കാർലറ്റ് കെന്നഡിയെ വിവാഹം കഴിക്കുന്നു. വൈകാരികമായ അടുപ്പം കെന്നഡിയിൽ സ്ഥാപിച്ചെടുത്ത് സ്‌കാർലറ്റ് ആഷ്‌ലിലെ മില്ലിന്റെ മാനേജരായി നിയമിച്ചു.
സ്‌കാർലറ്റ് ഒറ്റയ്ക്ക് കാറോടിച്ച് വരുന്നതിനിടയിൽ ഷാന്റി ടൗണിൽ വച്ച് അവളെ സംഘം ചേർന്ന് ബലാൽസംഗം ചെയ്യാൻ ചിലർ ശ്രമിക്കുന്നു. അതിൽ നിന്ന് തലനാരിഴയ്ക്ക് അവൾ രക്ഷപെടുന്നു. പ്രതികളെ പിടികൂടാൻ കെന്നഡി, ആഷ്‌ലി, റിട്ട് എന്നിവരും മറ്റും ചിലരും ചേർന്ന് നഗരത്തിൽ പരിശോധന നടത്തുന്നു. ഇതിനിടെ കെന്നഡി കൊല്ലപ്പെടുന്നു. കെന്നഡിയുടെ സംസ്‌കാരത്തിന് ശേഷം റിട്ട് സ്‌കാർലറ്റിനെ സമീപിച്ച് വിവാഹാഭ്യർഥന നടത്തുന്നു. അവൾ സമ്മതിക്കുന്നു. അവർക്കൊരു മകളുണ്ടായി. റിട്ട് അതിന് ബോണി ബ്ലൂവെന്ന് പേരിടുന്നു. ഇതിനിടയിലും സ്‌കാർലറ്റ് ആഷ്‌ലിയുമായി ബന്ധം സ്ഥാപിക്കാൻ ശ്രമിക്കുന്നു. അവൾക്കിനിയൊരു സന്താനം വെണ്ടെന്നും അതിനായി അവൾ തനിക്കൊപ്പം കിടക്ക പങ്കിടാൻ മടിക്കുന്നതും റിട്ട് മനസ്സിലാക്കുന്നു. മില്ലിനുള്ളിൽ രഹസ്യമായി ആലിംഗന ബദ്ധരായി നിൽക്കുന്ന ആഷ്‌ലിയെയും സ്‌കാർലറ്റിനെയും അയാളുടെ സഹോദരി ഇൻഡ്യ കണ്ടെന്ന് ഒരു അപവാദം പ്രചരിക്കുന്നു. ഇതോടെ സ്‌കാർലറ്റിന്റെ വ്യക്തിത്വത്തിന് വീണ്ടും മങ്ങലേൽക്കുന്നു. ഇതിൽ പ്രകോപിതനായ റിട്ട് അന്നു രാത്രി ആഷ്‌ലിക്ക് ഒരു ജന്മദിന വിരുന്ന് നൽകാൻ സ്‌കാർലറ്റിനെ നിർബന്ധിക്കുന്നു. സ്‌കാർലറ്റിനെക്കുറിച്ചുള്ള അപവാദം ഒന്നും വിശ്വസിക്കാത്ത മെലാനിൻ അവൾക്കൊപ്പം എല്ലാ സമയവും ഉണ്ടായിരുന്നു. ഇതോടെ അപവാദം പ്രചരിപ്പിച്ചവർ നിരാശരായി. റിട്ടും സ്‌കാർലറ്റും തിരികെ വീട്ടിലെത്തുന്നു. അയാൾ നന്നായി മദ്യപിച്ചിരുന്നു. ആഷ്‌ലിയെപ്പറ്റി പറഞ്ഞ് ഇരുവരും വഴക്കു കൂടുന്നു. സ്‌കാർലറ്റിനെ റിട്ട് ക്രൂരമായി മർദിച്ച ശേഷം അവളെ ബലമായി കീഴ്‌പ്പെടുത്തുന്നു. അടുത്ത ദിവസം റിട്ട് അവളോട് മാപ്പിരക്കുന്നു. താൻ വിവാഹമോചനത്തിന് ഒരുക്കമാണെന്ന് അയാൾ പറയുന്നു. സ്‌കാർലറ്റ് സമ്മതിക്കുന്നില്ല. അത് തനിക്ക് അപമാനമാണെന്ന് അവൾ പറയുന്നു.
ലണ്ടനിൽ ഒരു യാത്ര കഴിഞ്ഞ് മടങ്ങിയെത്തുന്ന റിട്ടിനോട് പൊരുത്തപ്പെടാൻ ശ്രമിച്ച് സ്‌കാർലറ്റ് പരാജയപ്പെടുന്നു. താൻ ഗർഭിണിയാണെന്ന് സ്‌കാർലറ്റ് പറയുന്നു. അതേച്ചൊല്ലി വാക്കേറ്റമുണ്ടാകുന്നു. അതിനിടെ കോണിപ്പടിയിൽ നിന്ന് വീണ് സ്‌കാർലറ്റിന്റെ ഗർഭം അലസുന്നു. സ്‌കാർലറ്റ് സുഖം പ്രാപിച്ചു വരവേ അടുത്ത ദുരന്തമെത്തുന്നു. മകൾ ബോണി തന്റെ കുതിരക്കുട്ടിയുടെ പുറത്തു കയറി ഒരു വേലി ചാടിക്കടക്കാനുള്ള ശ്രമത്തിനിടെ വീണു മരിക്കുന്നു. മെലാനിൻ വീട്ടിലെത്തി സ്‌കാർലറ്റിനെ ശുശ്രൂഷിക്കുന്നു. പക്ഷേ, രണ്ടാമതും ഗർഭിണിയായ മെലാനിൻ മരക്കിടക്കിയിലാകുന്നു. വീണ്ടും ഗർഭം ധരിക്കരുതെന്ന മുന്നറിയിപ്പ് അവഗണിച്ചാണ് അവൾ ഗർഭിണിയാകുന്നത്. മരണക്കിടക്കയിൽ വച്ച് മെലാനിൻ സ്‌കാർലറ്റിനോട് ആഷ്‌ലിയെ നോക്കിക്കൊള്ളണമെന്നും റിട്ടുമായി യോജിച്ച് പോകണമെന്നും പറയുന്നു. ആഷ്‌ലിയെ സമാധാനിപ്പിക്കാൻ സ്‌കാർലറ്റ് ശ്രമിക്കുന്നതിനിടെ റിട്ട് വീട്ടിലേക്ക് മടങ്ങുന്നു. ആഷ്‌ലി എന്നും മെലാനിനെ മാത്രമേ സ്‌നേഹിച്ചിട്ടുള്ളുവെന്ന് അയാൾക്ക് ബോധ്യമാകുന്നു. സ്‌കാർലറ്റ് റിട്ടിന് പിന്നാലെ വീട്ടിലെത്തുന്നു. തന്നെ ഉപേക്ഷിച്ച് പോകാനൊരുങ്ങുന്ന അയാളോട് സ്‌കാർലറ്റ് ഇങ്ങനെ പറയുന്നു: ഇപ്പോൾ ഞാൻ തിരിച്ചറിയുന്നു. ഞാൻ റിട്ടിനെ മാത്രമാണ് സ്‌നേഹിച്ചിട്ടുള്ളത്. ആഷ്‌ലിയോട് എനിക്കുണ്ടായിരുന്നത് സ്‌നേഹമായിരുന്നില്ല. വെറും ഭ്രമം. ഇതൊന്നും റിട്ട് ചെവിക്കൊള്ളുന്നില്ല. ഒത്തുതീർപ്പിന് എന്തെങ്കിലും സാധ്യതയുണ്ടായിരുന്നെങ്കിലും ബോണിയുടെ മരണത്തോടെ അതും ഇല്ലാതായെന്ന് അയാൾ പറയുന്നു. അവളുടെ കരച്ചിലും പിൻവിളിയും കേൾക്കാൻ നിൽക്കാതെ വാതിൽ കടന്ന് റിട്ട് പോകുന്നു. പുലർകാലത്തെ മൂടൽമഞ്ഞിനടിയിലൂടെ നടന്നകലുന്ന റിട്ടിനെ നോക്കി സ്‌കാർലറ്റ് കോണിപ്പിടിയിൽ നിന്നു. അവന്റെ സ്‌നേഹം ഒരിക്കൽ തന്നെത്തേടി തിരികെയെത്തും എന്നവൾക്ക് ഉറപ്പുണ്ടായിരുന്നു.
അണിയറ പ്രവർത്തകർ
വിവിയൻ ലേ ആണ് സ്‌കാർലറ്റിന് ജീവൻ നൽകിയത്. ആഷ്‌ലിയായി ലെസ്ലി ഹോവാർഡും മെലാനിൻ ഹാമിൽട്ടണായി ഒലിവിയ ഡി ഹാവിലാൻഡും ചാൾസ് ആയി റാൻഡ് ബ്രൂക്ക്‌സും റിട്ട് ആയി ക്ലാർക്ക് ഗേബിളും ഫ്രാങ്ക് കെന്നഡിയായി കാരോൾ നൈയും വേഷമിട്ടു. മാക്‌സ് സ്‌നൈറായിരുന്നു പശ്ചാത്തല സംഗീതമൊരുക്കിയത്. ഏണസ്റ്റ് ഹാളർ ഹായാഗ്രഹണം നിർവഹിച്ചു. ഹാൾ സി. കെൻ, ജെയിംസ് ഇ ന്യൂകോം എന്നിവരാണ് എഡിറ്റിംഗ് നടത്തിയത്. 2008 ൽ അമേരിക്കയിൽ നടത്തിയ ഒരു വോട്ടെടുപ്പിൽ ഗോൺ വിത് ദ വിൻഡ് ജനപ്രീതി നേടിയ മികച്ച ചിത്രമായി തെരഞ്ഞെടുക്കപ്പെട്ടു. 1977 ൽ അമേരിക്കൻ ഫിലിം ഇൻസ്റ്റിറ്റിയൂട്ട് നടത്തിയ അഭിപ്രായസർവേയിലും ഇതേ ചിത്രമായിരുന്നു ഒന്നാമത്. 1998 ൽ നടത്തിയ 100 മഹത്തായ സിനിമകളുടെ തെരഞ്ഞെടുപ്പിൽ ചിത്രം നാലാമതെത്തി. ഒരു പാട് കുഴപ്പങ്ങൾക്ക് ശേഷമായിരുന്നു ചിത്രത്തിന്റെ നിർമ്മാണം തുടങ്ങിയത്. നിശച്‌യിച്ചിരുന്നതിലും രണ്ടു വർഷം താമസിച്ചാണ് തുടങ്ങിയത്. റിട്ട് ബട്ടറിന്റെ റോളിലേക്ക് ക്ലാർക്ക് ഗേബിൾ മതിയെന്ന നിർമാതാവിന്റെ കടുംപിടുത്തമായിരുന്നു കാരണം. സ്‌കാർലറ്റിന്റെ റോളിൽ അഭിനയിക്കാൻ 1400 സ്ത്രീകളെ ഇന്റർവ്യൂ ചെയ്തു. സിഡ്‌നി ഹോവാർഡ് എഴുതിയ തിരക്കഥ വേണ്ട ദൈർഘ്യത്തിലേക്ക് എത്തിക്കാൻ മറ്റൊരുപാട് എഴുത്തുകാർ ഏറെ പണിപ്പെടേണ്ടി വന്നു. ചിത്രം തുടങ്ങിയപ്പോൾ ജോർജ് കുകർ ആയിരുന്നു സംവിധായകൻ. തുടങ്ങി ഏറെയെത്തും മുമ്പേ ജോർജിനെ പുറത്താക്കി വിക്ടർ ഫ്‌ളെമിംഗിനെ കൊണ്ടു വന്നു. ഇടയ്ക്ക് വച്ച് വിക്ടർ കുറേനാൾ വിട്ടു നിന്നപ്പോൾ സാം വുഡാണ് സംവിധാനം ചെയ്തത്. എന്തായാലും വിക്ടറിന്റെ പേരിലാണ് ചിത്രം അറിയപ്പെട്ടത്.
പുരസ്‌കാരങ്ങൾ
1940 ൽ അക്കാദമി അവാർഡുകൾ 10 എണ്ണമാണ് ചിത്രം നേടിയത്. എട്ടെണ്ണം മൽസര വിഭാഗത്തിലും രണ്ടെണ്ണം ഓണററിയുമായിരുന്നു. മികച്ച ചിത്രം, സംവിധായകൻ, അനുരൂപീകൃത തിരക്കഥ, മികച്ച നടി(വിവിയൻ ലേ), സഹനടി (ഹാറ്റി മക്ഡാനിയൽ) എന്നിങ്ങനെയായിരുന്നു നോമിനേഷൻ. അമേരിക്കൻ സിനിമയുടെ ചരിത്രത്തിലെ എക്കാലലെത്തയും വലിയ ബോക്‌സ് ഓഫീസ് ഹിറ്റായിരുന്നു ഗോൺ വിത്ത് ദ വിൻഡ്.
അവലംബം
Citations
കൂടുതൽ വായനയ്ക്ക്
ബ്ലോക്ക് ഡീൽ
ഓഹരിക്കമ്പോളത്തിൽ സാധാരണ ഉപയോഗിയ്ക്കുന്ന ബൾക്ക് ഡീൽ പോലെ മറ്റൊരു  സംജ്ഞയാണ് ബ്ലോക്ക് ഡീൽ.. ഒരു പ്രത്യേക ജാലകത്തിലൂടെ നിശ്ചിതസമയത്ത് അതായത് രാവിലെ 9.55 മുതൽ 10.30 വരെ  ഓഹരികൾ ഒരൊറ്റ കരാറിലൂടെ വാങ്ങുകയും  വിൽക്കുകയും ചെയ്യുന്ന ഇടപാടിനെയാണ്  ബ്ലോക്ക് ഡീൽ എന്നു വിശേഷിപ്പിയ്ക്കുന്നത്.
ഈ ഇടപാടിൽ 5 ലക്ഷം ഓഹരികളോ, അതോ 5 കോടി രുപയുടെ മൂല്യമോ ഉണ്ടായിരിയ്ക്കണം എന്നു വ്യവസ്ഥയുണ്ട്.
ഇതും കാണുക
വർഗ്ഗം:ഓഹരിവിപണി
അസിസ്റ്റന്റ് പോലീസ് സൂപ്രണ്ട്
അസിസ്റ്റന്റ് സൂപ്രണ്ട്, അല്ലെങ്കിൽ അസിസ്റ്റന്റ് പോലീസ് സൂപ്രണ്ട് അഥവാ അസിസ്റ്റന്റ് സൂപ്രണ്ട് ഓഫ് പോലീസ് (A.S.P) (English: Assistant Superintendent of Police) വിവിധ പോലീസ് സേനകളിൽ ഉപയോഗിക്കുന്ന ഒരു റാങ്ക് ആണ്. അസിസ്റ്റന്റ് പോലീസ് സൂപ്രണ്ട് (ASP) ഇന്ത്യയിൽ ഇപ്പോഴും ഉപയോഗത്തിലുണ്ട്, ഈ റാങ്കിലുള്ള ഉദ്യോഗസ്ഥൻ ഇന്ത്യൻ പോലീസ് സർവീസിൽ നിന്നുള്ളയാളാണ്. എന്നിരുന്നാലും, അസിസ്റ്റന്റ് പോലീസ് സൂപ്രണ്ട് എന്നത് ഒരു പരിശീലന കാലയളവിൽ ലഭിക്കുന്ന റാങ്കാണ് (പ്രോബേഷണറി റാങ്ക്) (ഒരു IPS ഓഫീസറുടെ കരിയറിന്റെ രണ്ടാം വർഷം വരെ) കൂടാതെ ദേശീയ പോലീസ് അക്കാദമി യിൽ പരിശീലനത്തിലായിരിക്കുമ്പോൾ ഉദ്യോഗസ്ഥർക്കു എ.എസ്.പി റാങ്ക് ലഭിക്കും. എല്ലാ ഐ.പി.എസ് ഉദ്യോഗസ്ഥരും അസിസ്റ്റൻറ് പോലീസ് സൂപ്രണ്ട് (ASP) ആയാണ് ഔദ്യോഗിക ജീവിതം ആരംഭിക്കുന്നത്. സംസ്ഥാന കേഡർ അല്ലെങ്കിൽ സംസ്ഥാന സർവീസിലെ ഓഫീസർക്ക് ഈ റാങ്ക് വഹിക്കാനാകില്ല. ഈ റാങ്കിന് തുല്യമായ ഡെപ്യൂട്ടി പോലീസ് സൂപ്രണ്ട് (ഡി.വൈ.എസ്.പി) റാങ്ക് ആണ് സംസ്ഥാന പോലീസ് സർവീസ് ലെ ഉദ്യോഗസ്ഥർക്ക് ലഭിക്കുന്നത്.
അധികാര ശ്രേണിയിൽ എ.എസ്.പി റാങ്കും ഡി.വൈ.എസ്.പി റാങ്കും തുല്യമാണ്, എന്നിരുന്നാലും അസിസ്റ്റൻറ് പോലീസ് സൂപ്രണ്ട് എന്നത് ഒരു ഐപിഎസ് ഓഫീസർക്ക് ലഭിക്കുന്ന ആദ്യ റാങ്കും, ഡെപ്യൂട്ടി പോലീസ് സൂപ്രണ്ട് റാങ്ക് സംസ്ഥാന സർവ്വീസിലെ ഓഫീസർക്ക് പോലീസ് ഇൻസ്പെക്ടർ റാങ്കിൽ നിന്ന് പ്രൊമോഷൻ മുഖേനയും ആണ്. ചില സംസ്ഥാനങ്ങളിൽ ഡി.വൈ.എസ്.പി റാങ്കിലേക്ക് നേരിട്ട് നിയമനം ഉണ്ട്.
ഈഗിൾസ്
ഒരു അമേരിക്കൻ റോക്ക് സംഗീത സംഘമാണ് ഈഗിൾസ്. 1971-ൽ ലോസ് ഏഞ്ചൽസിൽ വെച്ച് രൂപീകൃതമായ ഈഗിൾസ്ന് അഞ്ച് നമ്പർ ഗാനവും ആറ് നമ്പർ വൺ ആൽബങ്ങളുമാണുള്ളത്. ആറ് ഗ്രാമി പുരസ്കാരവും അഞ്ച് അമേരിക്കൻ സംഗീത പുരസ്കാരവും നേടിയിട്ടുള്ള ഇവർ ലോകമെമ്പാടുമായി 15 കോടി ആൽബങ്ങൾ വിറ്റഴിച്ചിട്ടുണ്ട്. .ഇത് ഇവരെ ലോകത്തിലെ എക്കാലത്തെയും മികച്ച അഞ്ചാമത്തെയും അമേരിക്കയിലെ ഒന്നാമത്തെയും സംഗീത സംഘമാക്കി മാറ്റി. . ഇവരുടെ ഹോട്ടൽ കാലിഫോർണിയ എന്ന പേരിലുള്ള ഗാനവും ആൽബവും ലോകപ്രശസ്തമാണ്. 2Ol3-ൽ പുറത്തിറങ്ങിയ ഇതേ പേരിലുളള മലയാള ചലച്ചിത്രം ഈ ഗാനത്തെ കുറിച്ച് പരാമത്തിക്കുന്നുണ്ട്.
ഫാബേരിയ
അവലംബങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
നെടുനാർ വില്ല
20 മീറ്ററോളം ഉയരം വയ്ക്കുന്ന ഒരു മരമാണ് നെടുനാർ വില്ല. . 1200 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. ഇന്ത്യയിലും ശ്രീലങ്കയിലും ആണ് ഈ മരം കാണാറുള്ളത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:അനോനേസീ
യംഗ് സിക്ക് ബാക്കസ്
1593 നും 1594 നും ഇടയിൽ ബറോക്ക് ആർട്ടിസ്റ്റ് മൈക്കലാഞ്ചലോ മെറിസി ഡ കാരവാജിയോ ചിത്രീകരിച്ച ആദ്യകാല സെൽഫ് പോട്രയിറ്റ് ആണ് യംഗ് സിക്ക് ബാക്കസ്. (ഇറ്റാലിയൻ: ബാച്ചിനോ മാലാറ്റോ). സിക്ക് ബാക്കസ് എന്നും സെൽഫ് പോട്രയിറ് ആസ് ബാക്കസ് എന്നും ഈ ചിത്രം അറിയപ്പെടുന്നു. ഈ ചിത്രം ഇപ്പോൾ റോമിലെ ബോർഗീസ് ആർട്ട് ഗാലറിയിലാണ് (Galleria Borghese) പ്രദർശിപ്പിച്ചിട്ടുള്ളത്. കാരവാജിയോയുടെ ആദ്യത്തെ ജീവചരിത്രകാരൻ ജിയോവന്നി ബാഗ്ലിയോൺ പറയുന്നതനുസരിച്ച്, കലാകാരൻ ഒരു കണ്ണാടി ഉപയോഗിച്ച് വരച്ച കാബിനറ്റ് ചിത്രം ആയിരുന്നു ഇത്.
ചരിത്രം
1592 പകുതിയോടെ ജന്മനാടായ മിലാനിൽ നിന്ന് കാരവാജിയോ റോമിലെത്തിയ ആദ്യ വർഷങ്ങളിൽ ആണ് ഈ പെയിന്റിംഗിന്റെ ചിത്രീകരണം ആരംഭിക്കുന്നത്. ഈ കാലയളവിലെ ഉറവിടങ്ങൾ കൃത്യതയില്ലാത്തതും മിക്കവാറും ബോധ്യം വരാത്തതുമാണ്. എന്നാൽ ഒരു ഘട്ടത്തിൽ ഈ കലാകാരൻ അങ്ങേയറ്റം രോഗബാധിതനായി സാന്താ മരിയ ഡെല്ലാ കൺസോളാസിയോണിന്റെ ആശുപത്രിയിൽ ആറുമാസം ചെലവഴിച്ചുവെന്ന് അവർ സമ്മതിക്കുന്നു. അമേരിക്കൻ മെഡിക്കൽ പ്രസിദ്ധീകരണമായ ക്ലിനിക്കൽ ഇൻഫെക്റ്റിയസ് ഡിസീസസിലെ 2009-ലെ ഒരു ലേഖനം അനുസരിച്ച്, കാരവാജിയോയുടെ ശാരീരിക അസ്വാസ്ഥ്യത്തിന് മലേറിയ ബാധിച്ചിരിക്കാമെന്ന് പെയിന്റിംഗ് സൂചിപ്പിക്കുന്നു. മഞ്ഞപ്പിത്തത്തിന്റെ ആവിർഭാവം ചർമ്മത്തിലും കണ്ണിലും പ്രകടമാകുന്നു. ഉയർന്ന അളവിലുള്ള ബിലിറൂബിൻ കൊണ്ടുണ്ടാകുന്ന ഇത് കരൾ സംബന്ധിച്ച രോഗത്തിന്റെ സൂചനകളാണ്.
കാരവാജിയോയുടെ ആദ്യകാല തൊഴിലുടമകളിലൊരാളായ ഗ്യൂസെപ്പെ സിസാരിയുടെ ശേഖരത്തിൽ ഉൾക്കൊള്ളുന്ന നിരവധി ചിത്രങ്ങളിൽ ഒന്നായ സിക്ക് ബാക്കസ്, 1607-ൽ ആർട്ട്-കളക്ടർ കർദിനാൾ-നെഫ്യൂ സിപിയോൺ ബോർഗീസ് ബോയ് പീലിംഗ് ഫ്രൂട്ട്, ബോയ് വിത് എ ബാസ്കറ്റ് ഓഫ് ഫ്രൂട്ട് എന്നിവയോടൊപ്പം കൈവശപ്പെടുത്തിയിരുന്നു.
അവലംബം
വർഗ്ഗം:കാരവാജിയോ ചിത്രീകരിച്ച ചിത്രങ്ങൾ
പത്രം (ചലച്ചിത്രം)
മലയാളത്തിലെ ഒരു രാഷ്ട്രീയചിത്രമായ പത്രം 1999ൽ രഞ്ജി പണിക്കർ തിരക്കഥ എഴുതി ജോഷി സംവിധാനം ചെയ്തതാണ്. സുരേഷ് ഗോപി,മുരളി,മഞ്ജു വാര്യർ,എൻ. എഫ്. വർഗീസ്,ബിജു മേനോൻ,സ്ഫടികം ജോർജ്ജ്,അസീസ്,ബാബു നമ്പൂതിരി,ടി.പി. മാധവൻ, തുടങ്ങി ഒരു വൻ താരനിര തന്നെ അതിൽ അഭിനയിക്കുന്നു. ഗിരീഷ് പുത്തഞ്ചേരി രചനയും എസ്.പി. വെങ്കിടേഷ്സംഗീതവും നൽകിയിയിരിക്കുന്നു.
പാട്ടരങ്ങ്
ഗാനങ്ങൾ ഗിരീഷ് പുത്തഞ്ചേരി രചനയും എസ്.പി. വെങ്കിടേഷ് സംഗീതവും നൽകിയിയിരിക്കുന്നു.
ബോക്സ് ഓഫീസ്
1999ലെ ഏറ്റവും വലിയ ബോക്സ് ഓഫീസ് ഹിറ്റ് പത്രം ആയിരുന്നു. 25 ദിവസത്തിനകം 5.15 കോടി രൂപ ഈ ചിത്രം നെടി.. 250 ദിവസത്തിലധികം തീയറ്ററുകളിൽ ഓടുകയും ചെയ്തു.
പടം കാണൂക
പത്രം1999
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
ഡൊറോത്തി ലവീനിയ ബ്രൗൺ
ഡൊറോത്തി ലവീനിയ ബ്രൗൺ (ജനുവരി 7, 1914 - ജൂൺ 13, 2004 ), "ഡോ. ഡി" എന്നും അറിയപ്പെടുന്നു, ഒരു ആഫ്രിക്കൻ-അമേരിക്കൻ സർജനും നിയമനിർമ്മാണ സഭാ അംഗവുംഅദ്ധ്യാപികയുമായിരുന്നു. ഇംഗ്ലീഷ്:Dorothy Lavinia Brown. തെക്കുകിഴക്കൻ യുണൈറ്റഡ് സ്റ്റേറ്റ്സിൽ നിന്നുള്ള ആഫ്രിക്കൻ-അമേരിക്കൻ വംശജരുടെ ആദ്യത്തെ വനിതാ സർജനായിരുന്നു അവർ. ടെന്നസി ജനപ്രതിനിധി സഭയിലേക്ക് തിരഞ്ഞെടുക്കപ്പെട്ടതിനാൽ ടെന്നസി ജനറൽ അസംബ്ലിയിൽ സേവനമനുഷ്ഠിച്ച ആദ്യത്തെ ആഫ്രിക്കൻ അമേരിക്കൻ വനിത കൂടിയായിരുന്നു അവർ. ജനപ്രതിനിധിസഭയിൽ സേവനമനുഷ്ഠിക്കുമ്പോൾ, ഡൊറോത്തി സ്ത്രീകളുടെ അവകാശങ്ങൾക്കും നിറമുള്ള ആളുകളുടെ അവകാശങ്ങൾക്കും വേണ്ടി പോരാടി.
ജീവിതരേഖ
ഡൊറോത്തി ജനിച്ചത് ഫിലാഡൽഫിയ, പെൻസിൽവാനിയ, എന്ന സ്ഥലത്താണ്, അവളുടെ അമ്മ എഡ്ന ബ്രൗൺ അഞ്ച് മാസം പ്രായമുള്ളപ്പോൾ ന്യൂയോർക്കിലെ ട്രോയിയിലെ അനാഥാലയമായ ട്രോയ് ഓർഫൻ അസൈലത്തിലേക്ക് പോയി. ഡൊറോത്തി 12 വയസ്സുവരെ അനാഥാലയത്തിൽ ആണ് ജീവിച്ചത്. ശസ്ത്രക്രിയയിൽ ഒരു ജീവീതം തൂടങ്ങാൻ ഡൊറോത്തിയെ പ്രേരിപ്പിച്ച ഒന്നിലധികം ഘടകങ്ങൾ ഉണ്ടായിരുന്നു: ടോൺസിലക്ടമി സമയത്ത് അവൾക്ക് ലഭിച്ച പരിചരണം, ആഫ്രിക്കൻ അമേരിക്കക്കൻ എന്ന രീതിയിൽ അഭിമാനിക്കാൻ തക്കവിധമുള്ള ഒരു പ്രകടനം എന്നിവയാണവ.
ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം, ഡൊറോത്തി നോർത്ത് കരോലിനയിലെ ഗ്രീൻസ്ബോറോയിലെ ചരിത്രപരമായി കറുത്തവർഗ്ഗക്കാരായ ബെന്നറ്റ് കോളേജിൽ ചേർന്നു. മെത്തഡിസ്റ്റ് ചർച്ചിന്റെ ക്രിസ്ത്യൻ സേവനത്തിന്റെ വനിതാ വിഭാഗത്തിൽ നിന്ന് അവർക്ക് സ്കോളർഷിപ്പ് ലഭിച്ചു. വീട്ടുജോലിക്കാരിയാ ഡൊറോത്തി ഈ കാലയളവിൽ പണം സമ്പാദിച്ചു. ക്രിസ്ത്യൻ സർവീസ് ഡിവിഷനിലെ ഒരു മെത്തഡിസ്റ്റ് സ്ത്രീ അവളെ സഹായിച്ചു, അമേരിക്കൻ കോളേജ് ഓഫ് സർജൻസിൽ പ്രവേശനം നേടി, അവിടെ അവൾ 1941 ൽ ബിഎ ബിരുദം നേടി.
മൈക്രോ യൂണിറ്റ്‌സ് ഡവലപ്‌മെന്റ് റീഫിനാൻസ് ഏജൻസി
ഭാരതത്തിലെ ചെറുകിട സംരംഭകർക്ക് 10 ലക്ഷംരൂപവരെ വായ്പ നൽകാൻ ലക്ഷ്യമിട്ട് ആരംഭിച്ചിട്ടുള്ള സർക്കാർ ബാങ്കിങ്ങ് സ്ഥാപനമാണ് മുദ്ര ബാങ്ക് അഥവ മൈക്രോ യൂണിറ്റ്‌സ് ഡവലപ്‌മെന്റ് റീഫിനാൻസ് ഏജൻസി. 2015ൽ ആണ് ഇതിൻ്റെ തുടക്കം. യാതൊരു ഈടുമില്ലാതെ വായ്പ ലഭിക്കും എന്നതാണ് ഈ പദ്ധതിയുടെ പ്രത്യേകത. സ്ഥലത്തിൻ്റെ ആധാരം, സ്വർണ്ണം, ആൾ ജാമ്യം, സാലറി സർട്ടിഫിക്കറ്റ് അങ്ങനെയുള്ള ഒരു തരത്തിലുള്ള കോ ലാറ്ററലും വേണ്ടതില്ല. വീടിനടുത്തുള്ള ദേശസാത്കൃത ബാങ്കിനെ സമീപിച്ചാൽ മതി. ചെറിയ സ്റ്റേഷനറി കട, ബ്യൂട്ടി പാർലർ, ഓട്ടോറിക്ഷ, തട്ടുകട, ചായക്കട ,ബാർബർ ഷോപ്എന്നിങ്ങനെയുള്ള സംരംഭങ്ങൾ തുടങ്ങാനാഗ്രഹിക്കുന്നവർക്ക് ഈടൊന്നും നൽകാതെ ആവശ്യമായ പണം വായ്പയായി കിട്ടും മൈക്രോ ഫിനാൻസ് സ്ഥാപനങ്ങളുടെയും നിയന്ത്രണം മുദ്ര ബാങ്കിൽ അധിഷ്ടിതമായിരിക്കും.ഇന്ത്യയിൽ വൻ തോതിൽ സാമ്പത്തിക പുരോഗതി ഉണ്ടാക്കാൻ ഈ പദ്ധതിക്ക് കഴിഞ്ഞു.
ആരംഭം
2015 ഏപ്രിൽ 8 നായിരുന്നു ഇവയുടെ ഉദ്ഘാടനം പ്രധാനമന്ത്രി നരേന്ദ്ര മോദി നിർവഹിച്ചത്. പ്രധാൻ മന്ത്രി മുദ്ര യോജന പദ്ധതിയുടെ കീഴിൽ നനമന്ത്രി അരുൺ ജെയ്റ്റ്‌ലി 2015 ബജറ്റിൽ പ്രഖ്യാപിച്ച മുദ്ര ബാങ്കിന്റെ മൂലധനം 20,000 കോടി രൂപയാണ്.
ഉദ്ദേശം
എക്ട്രീം പൊവർട്ടി യിലുള്ളവർ സംരഭകരാകുന്നത് സമ്പദ് വ്യവസ്ഥയെ ചലനാത്മകമാക്കും.പ്രതിവർഷം 1ലക്ഷം കോടി രൂപയെങ്കിലും വായ്പയിലൂടെ നിക്ഷേപിക്കുക, വായ്പ തിരിച്ചടവർക്ക് ഉടനെ വീണ്ടും വായ്പ നൽകി പ്രോത്സാഹിപ്പിക്കുക, സ്ത്രീകകൾ, ദളിതർ, വികലാംഗർ എന്നിവർക്ക് മുൻഗണന നൽകുക, 20% വരെ എഴുതിതള്ളി സംരഭകരെ ബുദ്ധിമുട്ടിക്കാതിരിക്കുക എന്നിവ ഉദ്ദേശിക്കുന്നു.. നിലവിൽ ചെറുകിട വ്യവസായ വികസന സബ്സിഡിയറിയറിയായി സിഡ്ബിയുടെ കീഴിൽ ആരംഭിച്ചിട്ടുള്ള ഈ സ്ഥാപനം ഭാവിയിൽ സ്വതന്ത്ര പദവിയോടെ സൂഷമ സാമ്പത്തിക സ്ഥാപനങ്ങളുടെ നിയന്ത്രണ സംവിധാനമായി പ്രവർത്തിക്കുന്ന തരത്തിലാണ് വിഭാവനം ചെയ്തിരിക്കുന്നത്. തുടങ്ങിയതിൽ പിന്നെഇതു വരെ 30 കോടിയോളം പേർക്ക് 15 ലക്ഷം കോടി രൂപ വായ്പയായി നൽകി. കേരളത്തിൽ മാത്രം 80000കോടി രൂപ വായ്പയായി നൽകി. കേരളത്തിൽ 5 ലക്ഷത്തോളം പേർക്ക് പുതിയ സംരഭങ്ങൾ തുടങ്ങാൻ സാധിച്ചു
പ്രവർത്തനം
പ്രാഥമിക ഘട്ടത്തിൽ താഴെ പറയുന്ന 3 തരം വായ്പ്പകളാണ് മുദ്ര ബാങ്ക് അനുവദിക്കുന്നത്. ബാങ്ക് മനേജർ വായ്പ നിഷേധിക്കരുതെന്നും പരമാവധി വായ്പ നൽകണമെന്നും കേന്ദ്ര സർക്കാർ നിഷ്കർഷിക്കുന്നു. വായ്പ നിഷേധിക്കുന്ന ഈട് ആവശ്യപ്പെടുന്ന ബാങ്കിനെ തീരെ പ്രധാന മന്ത്രിക്ക് പരാതി നൽകാം Distributed പരമാവധി സാവകാശം നൽകാനും സംരഭകരോടൊപ്പം സൗഹാർദ്ദ പരമായി നിലകൊള്ളാനും സർക്കാർ നിർദ്ദേശിക്കുന്നു. ന്യായമായ കാരണമില്ലാതെ നിഷേധിക്കുന്ന ബാങ്കിനെതിരെ ഏതൊരു പൗരനും പ്രധാനമന്ത്രിക്ക് പരാതി നൽകാവുന്നതാണ്.
രാസമ്മ ഭൂപാലൻ
രാസമ്മ നവോമി നവരത്നം അല്ലെങ്കിൽ മിസ്സിസ് എഫ്. ആർ. ഭൂപാലൻ എന്നും അറിയപ്പെട്ടിരുന്ന മലേഷ്യയിലെ സ്വാതന്ത്ര്യ സമര സേനാനിയും സാമൂഹ്യ പ്രവർത്തകയുമായിരുന്നു രാസമ്മ ഭൂപാലൻ (ജനനം: മേയ് 1, 1927).